
Ammianus  Marcellinus  rerum  gestarum  libros  scripsit 
31,  quorum  servati  sunt  18  novissimi,  quibus  tractantur  anni 
ab  353  usque  ad  annum  pugnae  apud  Adrianopolim  com- 
missae,  378.  De  vita  Ammiani  praeter  ea,  quae  ex  epistula 
Libanii,  amici  eius,  concludi  possunt,  ab  aliis  nihil  traditum 
exstat.  Hoc  tantum  constat  natum  eum  Antiochiae  post- 
quam  ante  353  in  ordinem  Protectorum  Domesticorum  re- 
ceptus  multos  annos  militavit  Romae  annis  circiter  390 — 395 
historias  suas  publice  recitavisse.  Et  vixit  igitur  et  scripsit 
Ammianus  tempore  quo  christiana  nostra  religio  paulo  ante 
a  Constantino  publice  probata  paganis  frustra  renitentibus 
dominari  atque  adversarias  prorsus  opprimere  coepit.  Duae 
autem  in  primis  res  huius  aetatis  notabiles  sunt:  christia- 
norum  de  doctrinis  dogmaLicis  certamina  cum  alia  tum  dis- 
crimina  inter  Arianos  et  Athanasianos  et  paganorum  Juliano 
duce  ultimus  resistendi  conatus.  Quas  igitur  Ammianus  par- 
tes  secutus  sit,  quid  omnino  de  rebus  divinis  iudicaverit, 
quaerere  et  utile  est  et  iucundum. 

Quicumque  viri  docti  de  vita  eius  cognoscenda  operam 
dederunt,  eos  saepius  ad  coniecturas  confugisse  non  habe- 
mus  quod  miremur:  quod  vero  de  ingenio  quoque  quale 
fuerit  vel  magis  in  diversas  partes  abierunt,  illud  sane  mi- 
randum  est. 

Nam,  ut  ceterorum,  qui  antea  fuerunt ,  sententias  mit- 
tamus^),   Cartius^)  videbatur  sibi  certamen  sic  diiudica- 


1)  Quas  videas  apud  Cartium  p.  24. 

2)  Guil.   Ad.  Cart. :   Quaestiones  Ammianeae,   dissertatio  iD* 
aug.  Berolinensis  1868. 

visse :  Ammianum  fuisse  non  christianum,  sed  paganum,  simi- 
liter  ac  Julianus  fuerit;  eum  plures  esse  deos  credidisse. 
Hos  tamen  non  eosdem  esse,  quos  coluerit  vetus  religio; 
citat  Burckhardtium  p.  40:  'Die  hochste  Gottheit  muss  hei 
den  meisten  dieser  spateren  Heiden  ihre  erste  Eigenschaft, 
namlich  die  Personlichkeit,  an  die  Untergotter  und  Damonen 
ahgeben'1).  iDei  autem  singuli  remanent,  sed  tamquam 
qualitates  pro  personis  habitae'  (p.  40).  'Etiam  Bellonam 
. .  Furias  . .  re  vera  deas  habuerit  necesse  est ,  nec  minus 
Famam  etc'  (p.  26).  Ter  Fortunam  autem  et  Adrastiam 
et  fata  nuUo  fere  discrimine  regi  humanarum  rerum  eventus 

putat'  (p.  41). 

Novissimus  autem  exstitit  in  hac  re  Gimazanius^), 
homo  doctus  Franco-Gallus ,  qui  cum  de  aliis  tum  de  reli- 
gione  Ammiani  agens  nonnuUas  alias  opiniones  atque  ii  qui 
ante  eum  scripserant  protulit.  Is  enim  proficiscens  ex  iudicio 
quod  de  universo  Ammiani  ingenio  fecit  (p.  54:  *Ammien 
Marcellin  est  une  nature  bonne,  genereuse  et  droite,  un 
caractere  ferme,  honnete  et  loyal'  etc),  putat  fieri  non  posse, 
ut  homo,  qui  tam  alienus  ab  omnibus  contemplativis  studiis 
eas  tantum  disciplinas  amplexus  sit,  quae  ad  vitam  bene 
gerendam  spectent  (p.  63  T  esprit  de  Thomme  de  sens,  de 
pratique  se  retrouve  bientot'),  certas  partes  religiosas  secu- 
tus  sit  ('politique  prudent  et  modere'  (p.  64)) .  C  h  r  i  s  t  i  a  n  u  s 
quidem  est,  tamen  propterea  tantum,  quod  infans  baptisma 
accepit.  Sed  neque  colit  neque  etiam  accuratius  novit  reli- 
gionem  christianam;   omnes  religiosas  quaestiones  neglegit. 


1)J.  Burckhardt;  Die  Zeit  Constantins  dcB  Grossen.  Basel 
1853.  (Leipzig  1880).  —  Ante  emn  quem  Cartius  citat  locum  exstant 
verba:  'die  einzelnen  G6tter  bleiben,  wenn  auch  nicht  direkt  als  Da- 
monen,  so  docb  als  fast  persSnlich  gewordene  Eigenschaften'  de  qui- 
bus  postea  dicemus. 

2)  Ammien  Marcellin,  sa  vie  et  son  oeuvre,  Th^se  pour  le 
doctorat  . .  par  M.  1'  Abbe  Jean  Gimazane.    Toulouse  1889. 

Neque  philosophia  imbutus  est;  locos  qui  exstant  de  philo- 
sophia  et  rebus  philosophicis   ita  interpretatur  Gimazanius 
(pag.  85):    *ces  passages   sont   tellement  incomprehensibles 
qu'ils  temoignent  avant  tout  de  rincompetence  de  Fauteur; 
ce  sont  de  purs  morceaux  a  effet  inseres  pour  faire  etalage 
d'erudition  devant  le  public  trie,  qui  assistait  aux  lectures 
publiques'.  -  Similiter  iudicanda  sunt  quae  dicit  Ammianus  de 
fato  et  de  numine :  ces  affirmations  etaient  un  langage  de  pure 
convention'   (p.  338).     'Ces  theories  fatahstes   sont   restees 
dans  le  domaine  de  la  pure  speculation,  elles  n'ont  point 
influe    sur  l'esprit  de  rhistorien'   (pag.   339).     *Ce  prudent 
esprit  de  critique  a-t-il  ete  atteint  et  altere  par  la  croyance 
de  Tauteur  a  la  divination?    Nous  ne  le   croyons  pas  da- 
vantage'  (ibd.).     Omina  et  prodigia  inseruit  Ammianus  histo- 
riis   suis   ea  tantum  de   causa,  ut  animos  eorum  qui  opus 
legebant  vel  audiebant,  delectaret  atque  teneret  (p.  340). 
Ut    breviter    Gimazanii   sententiam    repetamus:    Ammianus 
fuit    *etranger    a   toute    religion'    (pag.   392),    quin    etiam 
'sans  convictions  religieuses'  (p.  398) ,    id  unum  agebat  ut 
esset  'franchement  tolerant  dans   les   questions  religieuses' 
et,  ut  Valentinianus  fecit,  servaret  'une  smcere  politique  de 
neutralite'  (p.  82). 

Sed  parum  mihi  satisfecit  Gimazanius.  Primum  id 
non  recte  fecisse  mihi  videtur,  quod  argumentis  Uberi  ut 
dicit  ingenii  scriptoris  nostri  aliunde  arcessitis  verba  eius 
de  numine,  deo,  fato,  ominibus  non  seria  esse  demonstrare 
conatur.  Contra  quaerendum  primum  fuit,  quid  ii  ipsi  loci 
sibi  velint  quidque  valeant;  nam  unde  nisi  ex  iis  iudicium 
de  ingeni  scriptoris  promi  potest?  —  Deinde  nonnuUas 
Gimazanius  sententias  suas  omnino  non  stabilivit  argumentis, 
ex.  gr.  quod  dicit  de  philosophia  p.  85.  Denique  pauca 
prorsus  falsa  sunt,  cf.  p.  73:  41  se  sert  du  pluriel  dii,  nu- 
mina  etc,  lorsqu'il  parle  expressement  du  culte  des  paiens, 


. 

des  dieux  de  Julien   en  particulier'  ^),  atque  de  philosopbio 
p.  84,  quae  infra  refutata  invenies. 

Qua  de  causa  quoniam  res  his  duobus  Cartii  et  Gima- 
zanii  quaestionibus  minime  ad  liquidum  producta  esse  mihi 
videtur,  operae  pretium  esse  arbitror  denuo  perquirere  qui- 
bus  a  partibus  religiosis  steterit  Ammianus,  quid  de  rebus 
divinis  iudicaverit.  Atque  ne  in  eadem  vitia,  in  quae  prio- 
res,  incidamus,  ab  omnibus  coniecturis  prorsus  abstinebimus, 
ipsa  modo  verba  scriptoris  ad  rem  diiudicandam  produce- 
mus,  ea  autem  locis,  qui  quidem  huc  spectant,  nuUo  neglecto 
omnibus  utentes  diligenter  perscrutabimur. 

Modo  dixi  nos  quaesituros  esse,  quibus  a  partibus 
steterit  Ammianus  et  quid  de  rebus  divinis  iudicaverit. 
Primum  igitur  scire  cupimus,  num  certam  quarti  saeculi 
sectam  se  sequi  ipse  sive  modo  dicendi  sive  modo  de  sectis 
iudicandi  nos  doceat.  Quaestio  est  prima  utrum  christianus 
an  paganus  fuerit.  Sed  cum  *christiana  religio'  notissima 
atque  certissima  sit,  'paganorum'  nomine  continentur  sectae 
variae,  maxime  inter  se  differentes,  quae  hoc  uno  vinculo 
iunguntur,  quod  non  sunt  christiani.  Pagani  et  ii  sunt,  qui 
esse  nuUum  et  qui  ratione  philosophorum  quorundam  esse 
unum  deum,  denique  qui  esse  complures  credant.  Etiam 
ii,  qui  plures  esse  deos  credant,  polytheistae,  in  varias  par- 
tes  dividuntur.  Optime  autem  earum  una  discerni  potest 
pars,  quae  quidem  deos  veteres,  deos  veteris  rei  publicae 
religionis  colit.  Itaque  quoniam  duas  tantum  religiones  certe 
dicere  possumus,  christianam  et  veterem  rei  publicae,  si 
forte  neutri  Ammianum  tribuere  possumus,   secunda  existit 


1)  1.  etiamsi  ita  esset,  tamen  non  demonstratum  esset  hos  pa- 
ganorum  et  Juliani  deos  non  fuisse  Ammiani.  2.  sed  erravit  Gima- 
zanius  gravissime.  Videas  XXI  1.  14;  XXI  14.  3  et  5;  XXII  8.  2; 
XXIV  8.  4  ('scitabamur')  et  multos  alios  locos.  Ex  contraria  parte 
—  non  minus  falso  stat  Haar.  Valesius  (in  editione  Wagn.  Erf.  p.  XLII) : 
'de  diis  gentium  tamquam  de  suis  semper  loquitur'. 

quaestio,  quid  omnino  de  rebus  divinis  iudicaverit,   quid  ex 
christianis,  quid  a  philosophis,  quid  aliunde  susceperit. 

lam  videamus,  num  a  partibus  alicuius  earum  quae 
tunc  erant  religionis  steterit.  Atque  cum  christiana  sit  ea 
religio  quae  a  ceteris  accuratissime  cemitur,  optime  nobis 
videmur  primum  quaerere  utrum  Ammianus  fuerit 
christianus  necne. 

i.    DE  CHRISTIANIS  ET  DE  EORUM  RELIGIONE'). 

Ante  alia  haec  quaestio  est  tractanda,  quatenus  no- 
verit  Ammianus  Marcellinus  religionem,  institutiones,  munera 
christianorum. 

*Religionem  christianam'  dicit  XXI  16.  18;  XXII  11. 
10;  XXVII  7.  6;  —  legem  christianam'  XV  7.  6;  XX  7.  7; 
XXV  10.  15;  —  *ritum  chr.'  XV  5.  31;  XVIII  10.  4;  XXVI 
3.  3;  XXVII  3.  13;  10.  2;  XXVIII  6.  27;  XXIX  3.  4;  5. 
15;  XXXI  12.  8;  —  'cultum  (cultores)  chr.'  XXI  2.  4;  XXII 
10.  7;  XXVII  3.  15. 

Munera  christianorum  haec  commemorantur :  saepius 
^antistites'  XV  7.  6;  XX  7.  7;  XXII  5.  3;  XX VU  3.  15; 
XXIX  5.  15;  Vscopi'  XV  7.  10;  XX  7.  9;  XXII,  9.  4; 
'presbyteri'  XXIX  3.  4;   XXXI  12.  8;   'diaconus'  XIV  9,  7. 

'Virgines  christiano  ritu  cultui  divino  sacratae'  inveni- 
untur  XVIII  10.  4. 

'Martyres'  exstant  XXU  11.  10;  (12,  8);  XXVII  7. 
(5;  et)  6. 

'Synodos'  fuisse  narrat  XV  7.  7  et  XXI  16.  18. 

'Dies  festos'  hos  commemorat :  XXI  2.  5 :  'feriarum  die, 
quem  christiani  Epiphania  dictitant',  XXVII  10.  2:  'et  quo- 
niam  casu  christiani  ritus  invenit  celebrari  sollemnitatem', 
XXVUI  6.  27:  'qui  festo  die  christiani  ritus  in  ecclesia  per 


1)  cfr.  Cartium  p.  30—37. 


'I 


I 


I 


—     8     — 

noctabant.  —  Templa  denique  his  verbis  nominat:  *ritu8  chri- 
stiani  sacrarium'  XXVI  3.  3;  *conventiculum  ritus  christiani' 
XV  5.  31 ;  *basilica  . . .,  ubi  ritus  christiani  est  conventicu- 
lum'  XXVII  3.  13;  nomen  ipsum  'ecclesia'  affert  XXI  2.  5; 
XXn  13.  2;  XXVIII  6.  27 1). 

Videmus  igitur  varia  quae  ad  christianum  cultum  at- 
tinent  ab  Ammiano  commemorari.  Qua  de  causa  sequitur, 
ut  quaeramus,  utrum  aliquo  loco  se  cum  christianis  coniun- 
gat  an  usquam  verbis  haud  dubiis  se  excludat.  Minime 
enim  veretur  de  se  rebusque  suis  dicere:  XXXI  16.  9  (in 
fine  totius  operis)  'haec  ut  miles  quondam  et  Graecus  . . 
explicavi'.  sim:  XXVI  1.  1;  XVIII  6.  23;  XIX  2.  3:  ^ut  ret- 
tulimus  saepe'.  XV  5.  22:  'inter  quos  ego  quoque  eram'. 
XIX  8.  6:  'cum  ..  iam  superarer,  ut  insuetus  ingenuus'  et 
multa  simil.  Porro  *nos'  dicit  Ammianus,  ubi  aut  se  ipsum 
adfuisse  docere  vult,  aut  de  Graecis  rebus  aut  de  Romanis 
refert:  XXIII  5.  7:  *venimus';  et  al.;  saepissime  cum  Grae- 
cam  versionem  addit  voci  Romanae  linguae,  dicit:  'quas  nos 
appellamus'  'quos  appellamus'  'ut  nos  dicimus'  *transire  enim 
diaPaivBiv  dicimus  Graeci'  et  al.:  XIV  11.  18;  XVIII  6.  22; 
XXII  15.  29;  XXIII  6.  20,  Quin  etiam  ex  contrano  Roma- 
nis  uno  eiusmodi  loco  se  adiungit:  XXII  9.  6:  ^ano  tov 
7CB6UV,  quod  cadere  nos  dicimus'. 

Quomodo  igitur  res  se  habet,  ubi  christianos  vel  chri- 
stianorum  usus  commemorat?  Nullus  exstat  locus,  quo 
se  illis  assignet;  immo  vero  complures  inveniuntur,  qui  con- 


1)  Gardthausenus,  cuius  editione  utimur,  XXII  16.  22  coniectu- 
ram  A.  de  Gutschmid  recepit :  'ex  his  [Jesus]  fontibus  . . .'  Nos,  quippe 
qui  nos  coniecturas  omnis  neglecturos  esse  poUiciti  simus,  tamen  ne 
coniecturam  quidem  hanc  probare  possumus.  Nam  Gutschmid  post 
'his'  inseruit  'ihs'  (h.  e.  Jesus).  Sed  num  probabile,  quin  etiam  verisi- 
mile  est  librarium  mediae  aetatis  hoc  ipsum  signum  'ihs'  neglesisse? 
Malim  sequi  Valesium  qui  ponens  pro  'non'  'Platon'  optime  sententiam 
suam  stabilisse  mihi  videtur  (ed.  Wagn.  Erf.  II  pag.  520).  Cf.  Gimaz. 
pag.  80  adn.  1.     'Amplitudo'  Platonis  etiam  exstat  XXX  4.  3. 

trarium ,  eum  se  eximere,  demonstrare  videntur.    Non  plane 
perspicui  sunt  hi: 

XVm  10.  4:  *virgines  christiano  ritu  ..  sacratae'; 
XXn  11.  10:  'qui  ..  pertulere  cruciabiles  poenas  . .  et  nunc 
martyres  appellantur';  XXVII  7.  5:  'quorum  memoriam 
apud  Mediolanum  colentes  nunc  usque  christiani  locum  .. 
'Ad  innocentes'  *appellant'.  XXVII  7.  6:  (ex  oratione  Eu- 
praxii)  'ut  martyras  i.  e.  divinitati  acceptos  colit  religio 
christiana'. 

Si  Ammianus  fuit  christianus,  ei  quippe  qui  semper 
ita  dicere  soleat  dicendum  fortasse  erat  pro  *religione  chri- 
stiana'  'nos'  vel  similiter.  Tamen  etsi  verisimile  est  eum  ali- 
quid  eiusmodi  addere  debuisse,  comprobari  non  potest.  His 
autem  locis  aperte  se  excludere  mihi  videtur: 

XV  7.  7:  'coetus  ..  multorum  —  synodus  ut  appel- 
lant  — ';  XXI  16.  18:  'per  synodos  quas  appellant'; 
XIV  9.  7:  ^Maras  nomine  ..  inductus  est  —  ut  appellant 
christiani  —  diaconus';  XXI  2.  5;  'feriarum  die,  quem 
celebrantes  mense  Januario  christiani  Epiphania  dic- 
titant';  XXXI  12.  8:  *christiani  ritus  presbyter,  ut  ipsi 
appellant'. 

Concedes  igitur  discrimen,  quod  interest  inter  modum 
dicendi  de  ipsius  rebus  et  de  christianis ,  tam  saepe  atque 
constanter  inveniri,  ut  forte  id  accidisse  putare  non  pos- 
simus.  Itaque  de  hac  re  dubitari  non  potest,  quin  Am- 
mianus  ipse  christianus  vel  nominari  vel  videri 
noluerit.  Tamen  fortasse  ea  de  causa  id  noluit,  quod 
rerum  scriptorem  censuit  decere  ab  omni  partium  vel  reli- 
gionum  studio  alienum  esse.  Perscrutemur  igitur  eos  locos 
accuratius,  quibus  de  religione  christiana  ipsa  vel  de  eius 
sectis  verba  facit. 

Primum  locum  quendam  qui  nullius  momenti  est  prae- 
termittere  licet:  XV  13.  2:  'Constantinus  enim,  cumHmatius 
superstitium  quaereret  sectas,  Manichaeorum  et  similium . .'. 

Nam  haec  nomina,  quae  urbano  cuique  homini  nota  erant, 
refert  tantum,  iudicium  nuUum  adiciens. 

Accurate  contra  considerare  debemus  verba  quae  ex- 
stant  XXI 16.  18,  ubi  vitia  Constantii  enumerans  hoc  quoque 
vituperat,  quod  'christianam  religionem  absolutam  et  sim- 
plicem  anili  superstitione'  confuderit.  IUud  igitur,  quod  an- 
tea  diximus  Ammianum  fortasse  de  religionibus  iudicare  in 
opere  suo  omnino  noluisse,  iam  teneri  non  potest.  ludicium 
enim  affert  de  re  aliqua  religiosa,  itaque  ex  partibus  qui- 
busdam  eum  stare  necesse  est.  Sed  quomodo  iudicat? 
atque,  quoniam  Constantius  a  doctrinis  Athanasii  eiusque 
sociorum  dissidebat,  quibus  ex  partibus  hoc  loco  stare  Am- 
mianum  putamus?  Novitne  certamen  ipsum  inter  Arianos 
et  Athanasianos  atque  hoc  loco  de  eo  cogitat?  Ipsene 
Constantium  ut  Arianum  reprehendens  Athanasianum  se 
esse  docet? 

Facile  id  aliquis  ex  illis  verbis  concludere  potest  neque 
desunt  viri  docti,  qui  in  verbis  Ammiani  opprobrium  quod- 
dam  Arii  inesse  putent.  Sed  ii  rem  nimis  a  nostro  vel  ab 
ipsorum  statu  spectavisse  mihi  videntur.  Certe  homo  catho- 
licus  vel  orthodoxus  nostrae  aetatis  doctrinas  Arii  'anilem 
superstitionem'  dicere  non  solum  potest,  sed  etiam  debet. 
Attamen  num  is  quoque,  qui  extrinsecus  quasi  contemplans 
doctrinas  ambas  comparet?  Quae  sententia  facilius  intel- 
legi  potest,  utrum,  quod  Arius  docebat,  unum  esse  deum,  an 
difficillimum  Athanasii  dogma  trinitatis  et  ofioovOtag'^  Cui- 
iibet  extemo  certe  Arius  dilucidior  fuit.  Itaque  si  Ammianus 
hoc  loco  Arianas  sententias  aspernatur,  necesse  est  eum 
Athanasium  semper  secutum  esse.  Si  fuit  Athanasianus,  spe- 
ramus  eum  alias  quoque  magistrum  defensurum  esse.  Itane 
est?  defenditne  eum  alicubi?  — 

Immo  vero!  Nam  componamus  cum  nostro  loco  eum 
qui  exstat  XV  7.  6 — 10.  Narrat  Athanasium,  'episcopum  eo 
tempore    apud  Alexandriam',    per    synodum    a   sacramento 

remotum  esse.  Tria  opprobria  afferuntur  inimicorum  eius: 
'quod  altius  se  efferat'  (§  7);  quod  'dicebatur  fatidicarum 
sortium  fidem,  quaeve  augurales  portenderent  alites  scien- 
tissime  callens,  aliquotiens  praedixisse  futura';  *super  his 
intendebantur  ei  alia  quoque  a  proposito  legis  abhorrentia, 
cui  praesidebat'  (§  8). 

Cum  ea  approbria  quae  affert  Ammianus  sine  uUo  iu- 
dicio  aut  refutatione,  tum  ratio  qua  de  Athanasio  loquitur 
('A.  episcopum  eo  tempore  apud  Alexandriam  . .  remov.  syn.' 
§  7)  argumento  certissimo  nobis  sunt  fieri  non  posse,  ut 
Ammianus  illum  secutus  sit;  quin  etiam  suspicari  possumus 
eum  doctrinas  illius  aut  vix  aut  omnino  non  novisse. 

Quae  cum  ita  sint,  facere  non  possumus  quin  iocum 
libri  XXI  ita  interpretemur :  Constantius  vituperatur,  non 
quod  fuit  Arianus,  sed  quod  omnino  haec  discidia  religiosa 
*has  res  non  intemeratas  reliquit  ut  repperit'  (cf.  XXX  9. 
5).  Hanc  cum  sententiam  acceperimus,  facile  quae  sequun- 
tur  verba  intellegemus :  'in  qua  scrutanda  perplexius  quam 
componenda  gravius  excitavit  discidia  plurima'.  Ammiani 
enim  ex  sententia  principis  est  diversitates  religionum  ne- 
glegere  (XXX  9.  5),  eos  autem  qui  'discidia  excitent',  si 
oporteat,  graviter  opprimere.  Id  autem  Constantius  minime 
curaverat,  eaque  de  causa  vituperatur. 

Recte  Cartius;  'Athanasianum  non  fuisse  Marcellinum 
supra  vidimus;  si  Arianam  secutus  esset  doctrinam,  non  vi- 
tuperasset  Constantium.  Quid  igitur  restat?'  (p.  32).  Atque 
certe  illis  iam  de  causis  verisimile  est  eum  non  fuisse  chri- 
stianum. 

Addamus  nunc  ad  ea  quae  iam  protulimus  iudicia  de 
religione  christiana  nonnuUos  locos  quibus  agit  de  chri- 
stianis  et  in  universum  et  de  singulis.  Saepius  acerrimis 
opprobriis  eos  afficit:  XXII  5.  4:  (lulianus  expertus  est) 
'nuUas  infestas  hominibus  bestias  ut  sunt  sibi  ferales 
plerique  christianorum'.    Episcopos  duobus   loci&  vituperat; 

XXVII  3,  12—15;  praecipue  §  14  certamina  quae  fuerunt 
in  urbe  de  sede  episcopali  narrans  ironice  de  consuetudine 
moribusque  plurimorum  episcoporum  agit;  etiam  XXI  16. 
18  locus  quem  supra  attulimus  huc  spectat.  Pergit  euim 
scriptor:  (episcopi)  'ritum  omnem  ad  suum  trahere  conantur 
arbitrium'.  Denique  quod  Georgius,  episcopus  Alexandrinus, 
*cum  transiret  per  speciosum  Genii  templum'  . . .  *quam  diu' 
inquit  *sepulcrum  hoc  stabit'?  —  Ammiano  'est  malum'  ali- 
quid  (XXn  11.  7). 

Antea  vidimus  *Ammianum  noluisse  christianum  vel 
nominari  vel  videri',  iam  comperimus  illos  etiam  ab  eo  gra- 
vissime  vituperari.  Ergo  non  solum  quod  attinet  ad  libros 
eius  sed  etiam  ut  homo  privatus  ex  partibus  christianorum 
stetisse  non  videtur.  Neque  tamen  fuit  inimicus  eorum 
religioni,  scimus  enim  eam  'simplicem  et  absolutam'  nomi- 
nari.  Itaque  iustum  eum  fuisse  atque  medium  inter  partes 
religiosas  concludere  cogimur.  Atque  comprobatur  haec 
sententia  loco  quodam  permagni  momenti,  quo  quid  ipse  de 
*diversitatibus  religionum'  censeat,  aperte  nos  docet: 

XXX  9.  5:  *postremo  hoc  moderamine  principatus  in- 
claruit  quod  inter  religionum  diversitates  medius  stetit,  nec 
quemquam  inquietavit,  neque  ut  hoc  coleretur  imperavit 
aut  illud:  nec  interdictis  minacibus  subiectorum  cervicem 
ad  id,  quod  ipse  coluit,  inclinabat,  sed  intemeratas  reliquit 
has  partes  ut  repperit'. 

Ergo  haec  est  sententia  Ammiani:  religio  non  est  causa 
publica,  sed  privata;  colat  suam  quisque  religionem;  rixas 
tamen  singulorum  res  publica  sive  princeps  opprimere  debet. 

Hac  tolerantia  usus  scriptor  cum  christianorum  tum 
eorum  religionis  vitia  quidem  vituperabit,  virtutes  autem 
laudabit.  Itaque  etsi  (vid.  supr.,  christianos  propter  inimici- 
tias  inter  se  vituperat  (XXII  5.  4),  tamen  neque  luliani 
clementiae  veram  causam  celat:  'ut  dissensiones  augente 
licentia   ngn  timeret  unanimantem  postea  plebem';   etsi  epi- 

scopos  urbanos  cavillatur,  tamen  pulcherrima  laude  effert 
alios:  XXVII  3.  15:  'qui  (mali  illi  urbani)  esse  poterant 
beati  re  vera,  si  . . .  ad  imitationem  antistitum  quorundam 
provincialium  viverent,  quos  tenuitas  edendi  potandique  par- 
cissime,  vilitas  etiam  indumentorum  et  supercilia  humum 
spectantia  perpetuo  numini  verisque  eius  cultoribus  ut  puros 
commendant  et  verecundos'.  Quin  etiam  num  quis  potest 
iudicare  pulchrius  de  munere  episcoporum,  quam  Ammianus 
eodem  loco,  quo  de  uno  ex  iis  queritur:  XX  11.  5:  'profes- 
sionis  suae  (sc.  episcopatus)  oblitus,  quae  nihil  nisi  iustum 
suadet  et  lene'? 

Sine  ira  et  studio  pari  modo  narrat  lovianum  'Chri- 
stianae  legis  studiosum  et  nonnumquam  honorificum'  fuisse 
(XXV  10.  15)  ac  lulianum  'cultui  christiano  adhaerere'  tan- 
tum  finxisse  (XXI  2.  4).  Pari  aequitate  'tumultum  quem 
Christianorum  iurgia  concitarunt'  commemorat  (XXVII  9.  9) 
ac  laudat  Saporem,  quod  'virgines  christiano  ritu  cultui  di- 
vino  sacratas  (quas  in  castello  expugnato  invenerat)  custo- 
diri  intactas  et  religioni  servire  praecepit'  (XVIII  10.  4). 
Alio  quodam  loco  (XXII  13.  2  et  3),  ubi  in  certum  est, 
utrum  christiani  'stimulati  invidia'  (§  2)  an  philosophus  qui- 
dam  Asclepiades  'invitus'  (§  3)  templum  Apollinis  inflamma- 
verint,  ipse  scriptor  iudicium  non  facit,  sed  rem  in  dubio 
relinquit.  XX  7.  9  autem  crimen  episcopo  alicui  inditum 
repellit :  'perstrinxit  tamen  suspicio  vana  quaedam  episcopum, 
ut  opinor  . . .'. 

Quin  etiam  religionis  christianae,  ubi  iniuria  ab  ea 
defendenda  videbatur,  defensor  exstitit  acerrimus.  Nam  bis 
iisdem  fere  verbis  lulianum,  cuius  a  parte  stetisse  eum  con- 
stat,  obiurgat:  XXII 10.  7  et  XXV  4.  20:  'illud  autem  erat 
inclemens,  obruendum  perenni  silentio,  quod  arcebat  docere 
magistros  rhetoricos  et  grammaticos  ritus  christiani  cultores'; 
et:  '. ..  praeter  pauca:  inter  quae  erat  illud  inclemens,  quod 

docere  vetuit  magistros  rhetoricos  et  grammaticos  christia- 
nos,  ni  transissent  ad  numinum  cultum'. 

Complectamur  igitur  breviter,  quae  comperta  habemus: 
Commemorat  saepissime  Ammianus  et  religionem  chri- 
stianam  et  institutiones  eius  nonnuUas  et  singulos  christia- 
nos;  numquam  se  ipsum  christianum  vocat,  compluribus 
locis  etiam  se  excludere  videtur;  doctrinas  eorum  et  discri- 
mina  accuratius  non  novit;  quin  etiam,  cum  neque  Arianum 
neque  Athanasianum  se  esse  doceat,  concludere  possumus 
christianum  eum  omnino  non  fuisse^).  —  Tamen  nusquam 


1)  Quamquam  supra  polliciti  sumus  nos  coniecturis  omnibus 
repudiatis  locos  tantum  ipsos  inspecturos  esse,  tamen,  ut  G-imazanio 
respondeamus ,  de  coni^ctura  quadam  quam  protulit  agere  cogimur. 
Nam  homo  doctus  Francogallus  putat  Ammianum  natum  ex  parentibus 
christianis  ipsum  nomine  christiani  esse  appellandum  ea  de  causa,  quod 
ut  ipse  referat  in  numerum  Protectorum  Domesticorum  receptus  sit, 
in  quo  nemini  nisi  christiano  esse  licuerit.  Quae  res  Gimazanio  argu- 
mento  quoque  est  Ammianum  commodo  suo  nimis  studentem  prin- 
cipis  cuiusque  religionem  suscepisse.  Semper  autem  bene  de  christia- 
nis  eum  dicere  ea  de  causa,  quod  'le  pretendu  chretien  ne  pouvait 
que  bien  parler  du  christianisme'  (p.  81). 

Tamen  in  hac  sententia  valde  oflfendimus.  Nam  si  ita  res  se 
haberet,  num  fieri  posset  ut  Ammianus  tam  aperte  se  a  christianis  se- 
paret?  Quippe  qui  opus  suum  scripserit  tempore,  quo  principatus 
christianus  suae  religioni  maxime  favebat,  paganorum  cultum  etiam 
omni  modo  opprimebat.  Nonne  speramus  Ammianum,  si  est  talis 
qualem  vult  Gimazanius,  ut  se  commendet  principatui ,  christianum  se 
dicturum  esse?  Potuit  enim,  quoniam  baptizatus  erat.  —  Sed  non 
facimus  cum  Gimazanio.  Hoc  quidem  negari  non  posse  putamus :  Am- 
mianum  tum,  cum  historias  scripsit,  aperte  non  christianum  fuisse. 
Fortasse  igitur  lex  illa  quam  commemorat  Gimazanius  non  tam  severe 
servabatur  et  Ammianus,  quamquam  christiano  ordini  Protectorum 
Domesticorum  addictus,  tamen  ipse  paganus  fuit.  Fortasse  tempore 
luliani  Caesaris,  'ubi  adesse  sibi  liberum  tempus  faciendi  quae  vellet 
advertit,  pectoris  patefecit  arcana'  (cf.  XXII  5.  2)  et  a  religione  chri- 
stiana  defecit.  Fortasse  paidatim  ab  ea  alienatus  est.  Nescimus;  sed 
scriptor  rerum  gestarum  certe  fuit  non  christianus.  Atque  quod  dicit 
homo  doctus  eum  non  nisi  bene  de  iis  quae  pertinent  ad  christianos 
loqui,  videas  quaeso  quae  ipsi  p.  12 — 13  contulimus,  unde  apparet  Am- 


iniquum  se  praebet :  laudat  virtutes,  vituperat  vitia  christia- 
norum  non  secus  atque  aliorum,  etiam  inimicorum  eorum: 
liceat  suos  cuique  credere  atque  colere  deos;  ad  rem  pu- 
blicam  non  pertinet  religio,  certe  iurgia  religiosa. 


II.    DE  PAGANIS,  DE  PAGANORUM  CULTU,  DE 

NUMINIBUS. 

Ammianus  Marcellinus  igitur  fortasse  ne  baptisma  qui- 
dem  accepit,  certe  eo  tempore  quo  opus  suum  scripsit,  non 
christianus  fuit.  Fuisse  igitur  videtur  paganus.  Sed  cui 
paganorum  sectae  se  ipsum  assignat?  Sequebaturne  eos 
qui  luliano  auctore  veterem  cultum  restituere  studebant? 
Credebatne  plures  esse  deos? 

Proficiscendum  optime  mihi  videtur  iterum  eadem 
ratione  atque  in  ea  quae  antecedit  huius  quaestionis  parte, 
ab  iis  quae  de  religione  deorum,  de  cultu  paganorum  in- 
primis  luliani  dicit. 

Complures  dei  praeter  'caelestes'  (semel  XVIII  3.  8) 
et  'caelites'  (XXV  3.  17)  semper  appellantur  aut  'dei'  aut 
*numina',  atque  cum,  ut  postea  videbimus,  in  singulari  numero 
inter  *deum'  et  'numcn'  discrimen  quoddam  sit,  plurali  utitur 
Ammianus  semper  sine  uUo  discrimine. 

Verba,  quae  ad  veterem  deorum  cultum  pertinent,  haec 
sunt:  *deorum  cultus'  XXII  5.  2;  11.  9;  Cdeorum  cultus'  = 
plur.  XXm  6.  34) ;  'numinum  cultus'  XXII  5.  1 ;  XXV  4. 
20;  ^deorum  cultores'  XXI  2.  4;  ('cultricQg  Veneris'  XIX  1. 
11);  'deorum  antistites  XXIII  6.  24.  Saepius  narratur  deos, 
vel  deos  quosdam  coli:  'numinibus  supplicans'  XXV  2.  4; 
'pace  numinum  nondum  exorata'  XXIII  5.  4;  'obsecrata  ritu 


miani  modum  narrandi   et  iudicandi  non  esse  hominis  anxii  vel  adula- 
torii,  sed  aequi  iustique< 


.) 

soUemnium  sacrorum  numina'  XXVIII  1.  20.    *Matri  deorum 
pompae  celebrantur'  XXIII  3.  7  et  sim. 

Transeuntes  nunc  ad  eam  quaestionem,  quomodo  iu- 
dicet  Ammianus  de  pagano  cultu,  primum  complures  locos 
repetere  cogimur  quos  supra  iam  (p.  13)  de  christiana  reli- 
gione  agentes  attulimus.  NuUum  iudicium  eum  addere  ubi 
narrat  lulianum  defecisse  a  cbristianis  iam  scimus :  XXI  2.  4 : 
'utque  omnes  nullo  impediente  ad  sui  favorem  induceret,  ad- 
haerere  cultui  cbristiano  fingebat,  a  quo  iam  pridem  occulte 
desciverat,  arcanorum  participibus  paucis,  baruspicinae  au- 
guriisque  intentus  et  ceteris  quae  deorum  semper  fecere 
cultores,  §  5:  et  ut  baec  interim  celarentur  ...  progressus 
in  eorum  ecclesiam  soUemniter  numine  orato  discessit'  3i- 
mili  modo  lulianum  aperte  ad  paganos  transiisse  narrat 
XXII  5.  1 :  'et  quamquam  a  rudimentis  pueritiae  primis  in- 
clinatior  erat  erga  numinum  cultum  paulatimque  adulescens 
desiderio  rei  flagrabat,  multa  metuens  tamen  agitabat  quae- 
dam  ad  id  pertinentia,  quantum  fieri  poterat,  occultissime. 
§  2:  ubi  vero  abolitis  quae  verebatur  adesse  sibi  liberum 
tempus  faciendi  quae  vellet  advertit,  pectoris  patefecit  arcana 
et  planis  absolutisque  decretis  aperiri  templa  arisque  hostias 
admovere  et  reparari  deorum  statuit  cultum'.  Id  quoque 
iam  comperimus  aequitatem  luliani  ab  eo  laudari:  XXII  10 
2:  *et  quamquam  in  disceptando  aliquotiens  erat  intempe- 
stivus,  quid  quisque  iurgantium  coleret  tempore  alieno 
interrogans,  tamen  nulla  eius  definitio  litis  a  vero  dissonans 
repperitur,  nec  argui  umquam  potuit  ob  religionem  vel 
quodcumque  aliud  ab  aequitatis  recto  tramite  deviasse' 
et  id  quod  dicit  §  7  quodque  XXV  4.  20  (vid.  sup.  p.  13). 
Neque  inutile  esse  videtur  tibi  illum  locum  in  memoriam 
redigere  XXX  9.  5 ;  *principatus  inclaruit  quod  . . .  medius 
stetit  . . .'.  Cum  principatus  fuerit  tum  christianus,  is,  qui  ita 
dicit,  potius  quam  christianus  videtur  esse  paganus,  qui 
yerbis  eiusmodi  principes  admonere  studet,   ut  etiam  erga 

paganos  iusti  sint.  Aliis  quoque  locis  verisimile  fit  eum  a 
partibus  paganorum  fuisse.  Videraus  enim  eum  christianos 
vituperare  cum  propter  alia  (XXII  5.  4;  XXVII  3.  12—15; 
XXI  16.  18;  vide  p.  10)  tum  quod  (XXII  11.  7)  templum 
Genii  'sepulchrum'  nominaverint.  Alio  loco  queritur  de  pa- 
latinis  XXII  4.  3:  'pasti  enim  ex  his  quidam  templorum 
spoliis  et  . . .'  1).  Denique  'inverecundum'  esse  dicit  domus 
'privatorum  aedibus  sacris  connexas  esse'  atque  laudat  Prae- 
textatum,  quod  id  vetuerit  (XXVII  9.  10).  Certe  igitur  pa- 
ganis  favet.     Sed  num  idem  paganam  religionem  colit? 

NuIIius  momenti  sunt  duo  loci,  quibus  cultum  vel  an- 
tistites  dporum  tantum  commemorat :  XXIII  3.  7 :  (dies)  'quo 
Romae  matri  deorum  pompae  celebrantur  annales'  et  quae 
seq.,  tque  XXIII  6.  24:  'simulacrum  Comei  ApoIIinis  per- 
latum  Romam  in  aede  ApoIIinis  Palatini  deorum  antistites 
collocarunt'.  Accuratius  tractanda  sunt  verba  XVII  4.  12: 
Constantinus  obeliscum  'Deo  Soli  speciali  munere  dedicatum' 
Romam  transtulit  (§  13):  'nihil  committere  in  religionem 
recte  existimans  si  ablatum  uno  templo  miraculum  Romae 
sacraret,  i.  e.  in  templo  mundi  totius.'  Sed  haec  verba  non 
spectant  ad  cultum  deorum;  religio  illa,  qua  utitur  Ammia- 
nus,  non  est  pietas  erga  deum,  sed  pietas  erga  egregium 
illud  monumentum. 

Sed  cum  adhuc  argumenta  afferre  non  potuerimus  Am- 
mianum  cultui  veteri  favere,  duo  loci  etiam  contra  eam  sen- 
tentiam  pugnant.  Ubi  agit  de  anno  intercalari,  pergit 
(XXVI  1.  12):  'tunc  magis  errorum  profunda  caligine  fluc- 
tuabant,  cum  in  sacerdotes  potestatem  transtulissent  inter- 
kalandi,  qui  licenter  gratificantes  publicanorum  vel  litigan- 

1)  Gimazanius  Heynium  (in  'prolusione'  p.  CXXXII  editionis 
Wagn.  Erf.)  secutus  hunc  locum  ('paroles  qu'il  faut  evidemment  enten- 
dre  des  chretiens'  p.  71)  interpretatur,  ut  Ammianum  christianos  ac- 
cusare  dicat.  Attamen  totus  locus  odium  non  christianorum  sed  pala- 
tinorum  tantum  praebet. 

tium  commodis    ad   arbitrium   suura   subtrahebant  tempora 

vel  augebant'.     Atque  lulianum  vituperat  XXV  4.  17:  'prae- 

sagiorum  sciscitationi  nimiae  deditus  . .  .  superstitiosus  magis, 

quam  sacrorum  legitimus  observator,  innumeras  sine  parci- 

monia  pecudes  mactans  . . .'.    Itaque  parti  eorum ,  qui  vete- 

rem  cultum  restituere  studebant.    lulianumque  imitabantur, 

Ammianum  attribuere  non  possumus.     Qua  re  ad  eam  iam 

perducimur  quaestionem,  num  omnino  plures  deos  coluerit  ^). 

Pei-multis  enim   locis  Ammianus  commeraorat  'deos'  vel  'nu- 

mina   atque  ipsa  singulorum  deorum  nomina:    lovem,  Mer- 

curium,  Martem,  Venerem,  Cybelen,  Nemesin,  alios.    Sed 

aliud  est  deos  dicere,  aliud  deos  colere.    Quod  rerum  scrip- 

tor   deos  commemorat,    eo  non    se    cultorem  eorum  facit. 

Quin  etiam  multi  illorum  locorum  quos  afferemus  in  operibus 

scriptorum  christianorum  et  nostrae  et  illius  aetatis  inveniri 

possunt.    Scriptor  qui  aliquam  sententiam   dicit  vel  verbum 

quoddam  commemorat,  potest  vel  ita  dicere  coactus  ordine 

gestarum  rerum  narrandarum,  vel  orationem  alicuius  refe- 

rens,  sententiam  loquentis  proferre,  vel  uti  verbo  scriptoris 

alicuius  prioris,  vel  sequi  usum  vulgarem ,   consuetudinem 

dicendi  cotidianam.     Propterea   accuratissime   discernendum 

est,  utrum   Ammianus  modo  referat  an  iudicet;   discernen- 

dum,  utrum  verba  quae  huc  spectant  exstent  in  narratione, 

in   excursu  historico  vel  geographico,  in  oratione  alicuius, 

in  laudando  poeta  vel  philosopho  vetere  quodam  —  an  in- 

veniantur  in  iudicio  Ammiani  Marceilini  ipsius^). 


1)  Cartius  quia  id  quod  sequitur  neglexit,  putat:  *plures  deos 
esse  credit :  XVII  7.  10  ...  et  cft.  XXII  8.  2 :  'Delon  partu  deorum 
insignem' . . .  cf.  XXIII  6.  24,  ubi  deorum  celebria  delubra  conscribit  (!)' 
p.  26.  Eum  secutus  esse  videtur  Ludovicus  Schwabe  in :  W.  S.  Teuf- 
feFs  Geschichte  der  rSmischen  Litteratur  (5.  Aufl.)  §  429,  2  (p.  1092): 
'Ammianus  ist  entschiedener  Polytheist,  aber  in  der  verschwommenen 
und  abgeblassten  Weise  der  Gebildeten  seiner  Zeit'. 

2)  Tamen  caveas  ne  in  contrarium  vitium  incidas.  Dubitatio 
quae  profertur  semper  stabilienda   est  certis  argumentis ;    id    quod  ad- 

Atque  ut  videas  quam  caute   sit   iudicandum    in  his 
rebus,    hic  id  tantum   afferimus:  Contempleris  quaeso   hos 
locos:   XX   11.  30.    'Irim  de   caelo  mitti  (poetae  dicunt)'; 
XXII  2  4  *tamquam  demissum  de  caelo';  XXII  10.  6  *(Ara- 
tus)  lustitiam  extollit  in  caelum,  (sed  nunc  reversa  ad  ter- 
ras)';  XXV  4.  19  idem;  XXII  8.  5  'lapides  casuros  ex  caelo 
(praedixerat    Anaxagoras)' ;  XXII   16.  22  idem;    XXII  9.  6 
*figmentum  deae    caelitus  lapsum'   XXIII  6.  34  ^ferunt,    si 
iustumest  credi,   ignem  caelitus  lapsum  apud  se  custo- 
diri'.    Nonne  videris  tibi   ex  iis  locis  concludere  posse  Am- 
mianum  caelum  putasse  cameram  rotundam  atque  globosam, 
sub  qua  terra  posita  sit?    Tamen  conferas   cum  illis  hosce 
locos:  XV  1.  4:  '(docent  mathematici) :  ambitus  terrae  totius, 
quae  nobis  videtur  immensa.,   ad  magnitudinem  universitatis 
instar  brevis  puncti  obtinet';  XX  3.  12  'quod  autem  solem 
...  cursare   praediximus    (§  antecedentibus) ,    sciendum   est 
siderea  corpora  . . .  nec  occidere  nec  oriri,  sed  ita  videri  no- 
stris  obtutibus  constitutis  in  terra  . . .  nunc  caelo  infixas  su- 
spicere  stellas  . . .  aliquotiens  humana  visione  languente  di- 
scedere  suis  sedibus  arbitrari';    atque  imprimis   XXV  2.  5 
'corpora   enim    qui   credit    caelitus    posse   labi,   profanus 
merito   iudicatur    et  demens'.     Quid    igitur    ex   his    coUigi 
potest?  —  Ammianus,  ut  ipse  affirmat,  minime  ignorat  cae- 
lum  non  esse  globum ;  ergo  vocabulo  'caelum'  omnibus  locis, 
ubi  idem  ac  'globus'  esse  videtur,  tantum  vis  communis  seu 
popularis  inest;   ergo  nuUo  modo  credidisse  potest  lapides 
aliasque  res  de  caelo  labi,  sed  ubicunque  hoc  dicit,  iudicium, 
etsi  certum  habebat,non  adiciens  refert  tantum;  ergo  omnibus 
quoque  verbis,  quae  narrationibus  similiter  addit,  etiamsi  non 
aperte  eum  dubitare  demonstrant  ('si  iustum  est  credi'  XXIII 
6.  34;   cf.  XXI  3.  4  'si  famae  solius  admittenda  est  fides'; 


modum  neglexit  (limazanius;    cf.   p.  85    'ce   sont  de   purs  morceaux'; 
p.  340  'seulement  . . .  Thistorien  etc'  et  al. 

3.  5  'ut  dignum  est  credere' ;  maior  vis  est  tribuenda ;  ergo 
ae  Irim'  quidem  aut  'lustitiam'  de  caelo  descendere  potest 
credidisse  (cum  XXII  2.  4  'tamquam  demissum  de  caelo'  cf. 
XV  8.  2)  'salutaris  genius';  XXII  10.  6  exstat  'lustitia  ... 
in  caelum',  quod  maximi  momenti  est  ad  diiudicandum  de 
aliis  locis  ubi  similiter  lustitiam  agentem  facit,  ut  XXII  3. 
7;  XXVIII  6.  1,  et  saepissime,  sed  cum  id  narrat,  aut  tra- 
ditionem  aut  verborum  usum  poetarum  secutus  est;  sunt 
verba  eiusmodi  (ut  Cartius  dicit  p.  26)  figurae  tan- 
tum  quaedam  dicendi. 

Itaque  quoniam  demonstravisse  nobis  videmur  Ammia- 
num  non  omnia  quae  tradidit  credidisse,  facilius  iam  quaeri 
posse  putamus,  num  recte  dixerit  Schwabius:  'Ammian  ist 
entschiedener  Polytheist'.  Atque  ad  hanc  quaestionem  diiu- 
dicandam  ne  quis  timeat  ne  quem  locum  neglexerimus,  om- 
nes  quidem  afferemus,  ita  quidem  ut  eos  ex  quibus  nihil 
colligi  licet,  tantum  commemorantes  graviores  postea  maiore 
diligentia  perscrutemur. 

Saepius  narrat  Marcellinus  deos  a  Romanis  exercitibus 
vel  a  luliano  aliisque  esse  adoratos  atque  consultos,  ex  gr. 
XIX  12.  3  et  4  'hic  Besae  dei  localiter  adpellati  oraculum 
quondam  futura  pandebat  . . .  et  quoniam  quidem  praesen- 
tes ,  pars  per  alios  . . .  consulta  numinum  scitabantur  etc' ; 
refert  enim  Ammianus  'occasionem  vilem  et  parvam  quae- 
stionum  in  infinitum  extendendarum'  atque  rerum  narran- 
darum  ordine  coactus  est  deum  Besam  commemorare.  Non 
solum  autem  iudicium  nuUum  addit,  sed  etiam  eo  modo 
(adpellati')  narrat,  ut  eum  Besam  non  coluisse  facile  co- 
gnoscamus.  Haerere  tamen  possumus  in  hoc  loco:  XXIV 
8.  4  'consulta  numinum  scitabamur,  utrum  .. .'.  Putet  enim 
quispiam,  quod  Marcellinus  dicat  'nos  scitabamur',  hoc  loco 
eum  se  cultorem  deorum  praestare.  Tamen  ita  res  se  habet: 
Ammianus  fuit  cum  exercitu  luliani,  qui  a  luliano  coactus 
'numina   adoravit.     Itaque  illud  'nos'  non  referendum  est  ad 

'nostra  niimina',  sed  ad  'nostrum  exercitum'.  Interdum  au- 
tem  simili  modo  atque  apud  christianos  etiam  se  excludere 
videtur:  XXVI  7.  17  'milites  testati  militiae  more  lovem' 
(cf.  XXIV  1.  1:  deum  usitato  clamore  testati';  XVII  13. 
33  'deum  ex  usu  testata  (contio)'  et  sim.).' 

Componamus  igitur  omnes  similes  locos,  qui  nuUius 
momenti  sunt:  XXIV  6.  17  exclamavit  indignatus  acriter 
lulianus  lovemque  testatus  est  nuUa  Marti  iam  sacra  factu- 
rum'  et  quae  antecedunt;  XXI  5.  1  'placata  ritu  secretiore 
Bellona  lulianus  .. .';  XXII  14.  4  'lulianus  cum  Jovi  faceret 
rem  divinam' ;  XXII  9.  8  'venerato  numine  hostiisque  litato' ; 
XXV  2.  4  'per  depulsoria  sacra  numinibus  supplicans' ;  XXIII 
5.  4  'nondum  pace  numinum  exorata';  XXVIII 1.  20  'obsecrata 
ritu  sacrorum  solemnium  numina';  XXIII  3.  7  (v.  sup.)  'diem 
quo  Romae  Matri  deorum  pompae  celebrantur  annales  et 
carpentum,  quo  vehitur  simulacrum,  Almonis  undis  ablui 
perhibetur'.  Deos  aharum  gentium  commemorat  XXII  8.  34 
'dis  litantes  et  immolantes  advenas  Dianae,  quae  apud  eos 
dicitur  Orsiloche';  XVII  12,  21  'pro  numinibus  colunt  mu- 
crones';  XXXI  2.  23  'gladium  ut  Martem  colunt';  XXI  13. 
4  'apud  Persas  silentii  quoque  colitur  numen';  XXIII  3.  2 
'(lulianus)  Lunae,  quae  religiose  colitur  per  eos  tractus,  ritu 
locorum  fert  sacra';  XXII  14.7  ...  'Mnevis  et  Apis  sunt  no- 
tiora ;  Mnevis  Soli  sacratur  . . .  sequens  Lunae'  et  qu.  seq. ; 
XXIII  6.  5  'appellari  se  patiuntur  Solis  fratres  et  Lunae'; 
XXII  14.  7  '(urbs)  praesentia  numinis  Aesculapii  clara'; 
XVll  4.  6  '(antiqui  reges  obeliscos)  dis  superis  in  religione 
dicaverunt' ;  XXVII  4.  4  '(Scordisci)  saevi  quondam  et  truces, 
ut  antiquitas  docet,  hostiis  captivorum  Bellonae  litantes 
et  Marti'.  Hic  commemorari  etiam  liceat  XXII  16.  21 
'Pythagoras  colens  secretius  deos'. 

Prorsus  fere  neglegere  possumus  commemorata  aedi- 
ticia  et  statuas  deorum.  Nonne  nostrae  etiam  aetatis  scrip- 
tores  templa  illa  egregia  laudant?    Itaque  satis   habeas  lo- 

cos  eos  tantum  indicari:  XVII  4.  6:  figmenta  Aegyptiorum 
numinum;  XVII  4.  3:  deorum  donaria;  XXII  13.  3:  deae 
caelestis  (=  Veneris  Uraniae)  figmentum;  XXII  9.  7:  fig- 
mentum  deae  (sc.  Magnae  Matris);  narrat  enim  Marcellinus: 
(de  nomine  urbis  Tessinuntis')  quidam  enim  figmento  deae 
caelitus  lapso  ajto  tov  7Cs0Biv  quod  'cadere'  nos  dicimus 
urbem  adseruere  cognominatam'.  Opinionem  igitur  'quorun- 
dam'  sine  censura  excipit.  Quod  autem  ad  id  'caelitus  lapso', 
V.  s.  p.  19.    XXII  8.  5:  religiosa   Matris  Magnae  delubra; 

XXII  9.  5:  Magnae  Matris  delubra;  —  simulacrum  Romam 
est  translatum;  XXIII  6.  24:  simulacrum  Comei  Apollinis, 
perlatum  Romam,  in  aede  ApoUinis  Palatini  deorum  antisti- 
tes  collocaverunt;  XXII  13.  1 :  Daphnaei  ApoUinis  fanum  et 
simulacrum  in  eo  'Olympiaci  lovis  imitamenti  (?)  aequiperans' ; 

XXIII  3.  3:  Palatini  ApoUinis  templum;  XXII  8.  3:  Apol- 
linis  Smintbii  templum;  XIV  8.  14:  Salamis  lovis  delubris 
insignis;  XXIII  6.  19:  lovis  templum;  XXII  8.  39 :  religiosus 
Triviae  lucus;  XXIII  6.  47:  Serapidis  templum;  XVI  10. 
14:  Constantius  admiratur  lovis  Tarpei  delubra,  Pantheum, 
Urbis  templum,  forum  Pacis,  'aliaque  inter  haec  decora 
urbis  aeternae'.  (Quae  verba  maxime  perspicuum  faciunt 
Marcellinum  templa  et  statuas  non  nisi  ut  artificia  admirari). 
XXIX  6.  19:  Boni  Eventus  templum. 

Sed  cum  omnes  illi  quos  attulimus  loci  nuUius  momenti 
sunt,  accuratius  nobis  est  tractandum  de  diis,  qui  quidem 
exstant  in  fabulis  ab  Ammiano  ex  'vetustate'  depromptis. 
Nam  quod  Marcellinus  dicit  'Delon  partu  deorum  insignem' 
(XXII  8.  2),  nonne  videtur  ei  haec  res  esse  notissima,  cer- 
tissima,  ab  omnibus  probata  creditaque?  Nota?  —  sane; 
ab  omnibus  atque  ab  ipso  Marcellino  probata?  —  minime. 
Tria  sunt  eius  rei  argumenta :  1.  quod  nemo  erat  illa  aetate 
qui  ignoraverit  traditiones  illas  poetarum  veterum  neque  ta- 
men  iis  crediderit  (rectissime  Burckhardtius  1. 1.  p.  167 :  'das 
Detail  der  Mythologie  ist  nie  Glaubenssache  gewesen') ;  deinde 

2.  saepius  addit  Ammianus  se  narratiunculas  tales  ab  aliis 
excepisse:  'memoratur'  XIV  8.  3;  'ut  fabulae  ferunt'  XV  4. 
6  et  sim.;  3.  autem,  quomodo  iudicet  de  veteribus  et  vete- 
rum  fide  ex  his  cernes:  'Ilomerus  fabulosius  canit'  XXIII 
6.  53;  'Homerus  fabulatur  inflatius'  XXII  16.  10;  'fabulosa 
vetustas'  XXII  2.  3  et  XIV  11.  26  (=  fab.  vet.  pinnas 
Adrastiae  ideo  aptavit,  ut  . .);  atque  praecipue  'vetustate 
ut  cetera  fabulosius  extoUente'  XIX  8.  11.  Quoniam  igitur 
ab  ingenio  atque  ratione  'vetustatis'  prorsus  alienum  se  esse 
ipse  perspicuis  verbis  docet,  fieri  non  potest,  quin  fabulas 
antiquas  referens  tantum  traditionem  poetarum  veterum  se- 
cutus  sit,  ipse  quod  narrat  non  crediderit. 

Conferamus  igitur  in  unum  locum  fabulas  eiusmodi: 
XIV  8.  3:  '(Tarsum)  Perseus  condidisse  memoratur,  lovis 
filius  et  Danaes';  XXII  8.  23  'Liber  reversus  orgia  pristina 
reparavit';  XVI  1.  5  'ut  Erechtheus  in  secessu  Minervae  uu- 
tritus';  XXV  4.  14  'ac  si  quodam  caduceo  leniente  mundana' 
(quae  verba  ad  Mercurium  spectant);  XXII  8.  2  'Delon 
partu  deorum  insignem';  Praetermittamus  ne  hos  quidem 
locos :  XV  4.  6  'sic  Alpheus  oriens  in  Arcadia  cupidine  fontis 
Arethusae  captus  scindens  lonium  mare,  ut  fabulae  ferunt, 
ad  usque  amatae  confinia  . . .',  atque  XV  9.  6  et  10.  9,  ubi 
Hercules  Amphitryonis  filius  aut  Thebaeus  commemoratur. 
Neve  haereas  in  his  verbis:  XXII  16.  3  'Peleus,  Achillis 
pater,  deorum  monitu  iussus'  atque  quae  similia;  XXII  8,  3 
'(Aeneas)  mox  ductu  numinum  properavit  . . .'.  Qui  loci,  etsi 
iis  deos  monentes  et  ducentes  facit  Ammianus,  tamen  nihil 
demonstrant,  quoniam  ita  dicere  et  poetae  et  scriptores 
omnes  solebant  (cf.  ex.  gr.  Vergilium).  Ex  Cic.  Brut.  c.  31 
depromptum  esse  quod  exstat  XXII  16.  22.  'Jovis  aemulus 
(Plato)'  docuit  \  alesius.  Cf  p.  8  adn.  1.  Poetarum  denique 
vel  cotidianam  dicendi  consuetudinem  MarceUinum  secutura 
esse  nemo  est  qui  neget  his  locis:  XXV  10.  15.   'Vino  Veneri- 

que  indulgens' ^) ;  XXX  1.  22  'hospitali  numine  contuente'; 
XVI  10.  15  'etiam  numinum  adsensioue  mirabilis';  XXIX  2. 
19  '(Areopag.)  quorum  aequitas  deorum  quoque  iurgia  dici- 
tur  distinxisse' ;  XVI  10.  1  'quasi  recluso  lani  templo';  XIX 
11.  6  'quietem  tamquam  salutarem  deam';  XXIII  6.  6  'numi- 
nis  vice  eum  venerantur';  XXII  9.  14  4n  speciem  alicuius 
numinis  excipitur  votis  (lulianus)'  (cf.  ut  videas  hanc  tantum 
phrasin  poeticam  esse.  aliam  imaginem  XVI  5.  14  'tamquam 
solem  sibi  serenum  post  squalentes  tenebras  adfulsisse'  at- 
que  quod  supra  iam  commemoravimus  XXII  2.  4  'tamquam 
demissum  de  caelo'). 

Praetermitti  autem  omnino  possunt  quae  exstant  in 
orationibus  a  luliano  habitis:  XIX  10.  3;  XXV  3.  15  et 
17.  Nam  nusquam  Ammianus  luliani  verbis  ut  suis  utitur. 
Quod  autem  quispiam  concludat  ex  ratione  earum  orationum 
referendarum  Marcellinum  non  fuisse  inimicum  religioni 
luliani  pristinaeque  rei  publicae,  et  ex  aliis  locis  hoc  iam 
comperimus  neque  ipsi  umquam  negamus. 

Itaque  vidimus  permultis  locis  'deos'  vel  'numina'  com- 
memorari,  ex  quibus  tamen  nihil  de  religione  Ammiani  col- 
ligi  potest.  Atque  si  putet  quispiam  singulos  quidem  illos 
locos,  unumquemque  pro  se,  nihil  valere,  sed  quod  tam  multi, 
quasi  innumeri  inveniantur,  silvae  quasi  eorum  et  universi- 
tati  vim  aliquam  demonstrandi  esse  tribuendam,  respondea- 
mus :  ea  de  causa  tam  saepe  deos  commemorari  necesse  est, 
quod  scriptor  multas  a  paganis  gestas  res  narrat,  quod  urbes 
quas  describit  paganis  artificiis  refertae  erant,  quod  denique 
Ammianus  latinam  sibi  linguam  paganis  scriptoribus  accu- 
ratissime  lectis  excoluerat.  Quas  ob  causas  fieri  non  potuit 
quin  saepius  deos  commemoraret.  Sed  commemorat  tantum 
deos,    nusquam    eos   agentes  facit    nisi  locis   illis    duobus: 


1)  Quam  sententiam  meram  loquendi  figuram  esse  etiam  Cartius 
concedit  (p.  26). 

'ductu  numinum'  et  'deorum  monitu  iussus',  quos  ex  ipsis 
poetarum  verbis  depromptos  videri  supra  iam  demonstravi- 
mus.  Omnino  autem  aliter  eum  de  'numine'  et  de  'deo'  di- 
cere  infra  videbimus. 

Sed  praeter  illos  quos  adhuc  attulimus  locos  minoris 
momenti  nonuulli  etiam  exstant  quibus  ipse  de  diis  iudicat. 
Priusquam  autem  ad  eos  transimus  dicere  nobis  liceat  de 
paucis  quibus  Cartius  utitur,  ut  sententiam  suam  (Ammia- 
num  plures  deos  coluisse)  stabiliat  (p.  26). 

XVII  7.  10,  ubi  'adesse  tempus'  existimat  Marcellinus 
'pauca  dicere,  quae  de  terrae  pulsibus  coniectura  veteres 
conlegerunt'.  Solet  autem,  cum  talia  tractat,  opiniones  et 
philosophorum  et  aliorum  coniunctas  atque  inter  se  compo- 
sitas  afferre  (ut  in  XIV  11.  25;  XXI  1.  8).  Itaque  hoc  quo- 
que  loco  priusquam  sententias  Aristotelis,  Anaxagorae,  cete- 
rorum  prodit,  philosophos  inter  se  dissentire  dicit,  'unde  et 
in  ritualibus  et  pontificiis  obtemperantibus  sacerdotiis  cave- 
tur  ne  alio  deo  pro  alio  nominato,  cum  qui  eorum  terram 
concutiat  sit  in  abstruso,  piacula  committantur'.  Num  hoc 
loco  eum  (quod  Cartius  vult)  'ipse  quae  sentiat  atque  per- 
suasa  habeat  tradere  apparet'  ?  Minime.  Quid  ?  Quod  XVII 
10.  2  dicit  'ut  in  Tageticis  libris  legitur  Veiovisi)  fulmine 
mox  tangendos  adeo  hebetari  ut  nec  tonitrum  nec  maiores 
aliquos  possint  audire  fragores'  —  quid  ex  eo  concludere 
vis?  Nihil  aliud  nisi  Ammianum  lectionis  copiam  libenter 
ostendere. 

De  XXII  8.  3 ;  8.  5 ;  8.  39  iam  supra  egimus ;  in 
XVII  4.  12  Ammianum  non  deos  sed  egregium  monumen- 
tum  colere  scimus;  quid  ex  XXII  4.  3  sequatur  quaesivimus 
p.  17.  Restat  igitur  XIX  4.  3,  quem  locum  prorsus  contra- 
rium  demonstrare  Ammianum  non  fuisse  cultorem  veteris 
religionis  mox  videbimus. 


I)  Si  lectionem  Grelenii  sequimur. 

Tandem  enim  ad  certiora  veniemus.  Nam  compluribus 
locis  etsi  paucis  Marcellinus  aperte  atque  dilucide  de  de- 
orum  natura  quae  iudicet  loquitur.  Atque  primum  vide- 
mus  eum  studuisse  ratione  naturali  mysteria  illa  vetera  in- 
terpretari : 

XXII  9.  15  *evenerat  autem  isdem  diebus  annuo  cursu 
completo  Adonea  ritu  veteri  celebrari,  amato  Veneris  ut 
fabulae  fingunt,  apri  dente  ferali  deleto,  quod  in  adulto 
flore  sectarum  est  indicium  frugum'. 

Noli  neglegere  contrarium  quod  est  inter  illa  'ritu  ve- 
teri'  'fabulaeque'  et  'indicium'. 

Eodem  fere  modo  dicit 

XIX  1.  11  '. . .  ut  lacrimare  cultrices  Veneris  saepe 
spectantur  in  solemnibus  Adonidis  sacris,  quod  simulacrum 
aliquod  esse  frugum  adultarum  religiones  mysticae  docent'. 

Quaerit  igitur  Marcellinus  ritus  veteris,  fabularum  ve- 
terum  'indicia',  'simulacra'  aliqua,  quae  invenit  apud  religiones 
mysticas  i.  e.  apud  philosophos. 

Etiam  quae  dicit  de  Cadmo,  atque  mediis  in  rebus  mi- 
litaribus  narrandis,  magni  momenti  sunt:  XIX  8.  10  'ecce 
autem  Romanum  agmen  cum  equestribus  signis  disiectum 
eminus  cernimus,  quod  persequebatur  multitudo  Persarum, 
incertum  unde  impetu  tam  repentino  terga  viantum  ad- 
gressa.  §  11  quo  exemplo  terrigenas  illos  non  sinibus 
terrae  emersos  sed  exuberanti  pernicitate  credimus 
natos  qui  quoniam  inopini  per  varia  visebantur,  ajtaQtoL  vo- 
citati  humo  exiluisse,  vetustate  ut  cetera  fabulosius  ex- 
tollente,  sunt  aestimati'. 

Quoniam  ita  de  miraculis  dubitat ,  ne  alius  quidem 
locus  quidam  verbotenus  potest  intellegi:  XXIV  4.  24  'exi- 
stimabatur  Mars  ipse  —  si  misceri  hominibus  numina  maie- 
statis  iura  permittunt  —  adfuisse  castra  Lucanorum  inva- 
denti  Luscino,  hocque  ideo  creditum  est,  quod  in  congressu 
, , .,  postridie  cum  recenseretur  exercitus,  praecipuo  studio 

quaesitus  reperiri  non  potuit.  ...  Sed  ut  tunc  qui  esset  pulcri 
facinoris  auctor  penitus  est  ignoratum ,  ita  nunc  . . .'.  Nam 
illud  'si  ...  permittunt'  idem  valet  ac  quod  supra  protuli- 
mus  *si  iustum  est  credi'  (p.  19).  His  enim  ac  talibus  verbis 
Ammianus  narrationi  dubitationem  addit. 

Sed  non  solum  dubitat,  num  dei  ut  personae  agere 
possint,  verum  etiam  ipsis  verbis  dicit  eos  non  personas  sed 
imagines  tantum  aut  partium  naturae  ('umentis  substantiae') 
aut  eventuum  naturalium  (*arcus  caelestis')  aut  virium  natu- 
ralium  (^vigoris  vivifici')  esse.  XVII  7.  12,  ubi  de  motibus 
terrae  agit,  dicit:  'ideoque  Neptunum  umentis  substantiae 
potestatem  Ennosigaeon  et  Sisichthona  poetae  veteres 
et  theologi  nuncupaverunt.  XX  11.  30,  describens  arcum 
caelestem  pergit:  'et  quoniam  indicium  est  permutationis 
aurae  ...  ideo  apud  poetas  legimus  saepe  Irim  de  caelo 
mitti,  cum  praesentium  rerum  verti  necesse  sit  status'.  XIX 
4.  2  dicit  causas  pestilentiarum  esse  'nimietatem  frigoris 
aut  caloris  vel  umoris  vel  siccitatis'  atque  pergit  §  2:  'sed 
quanto  ignis  materies  ceteris  est  efficacior,  tanto  ad  peri- 
mendum  celerior  siccitas.  §  3:  'hinc  cum  decennali  bello 
Graecia  desudaret,  ne  peregrinus  poenas  dissociati  regalis 
matrimonii  lucraretur,  huiusmodi  grassante  pernicie  telis 
Apollinis  periere  complures,  qui  sol  aestimatur'. 

Rationali  igitur  modo  interpretatur  Ammianus  versus 
illos  II.  cc  45—52  ita  ut  dicat  ab  AppoUine  i.  e.  sole,  calore, 
siccitate  morbum  esse  excitatum.  lam  verba  nonnuUa  paene 
philosophica  audivimus  ('ignis  materies  ...  efficax'),  certe 
philosophos  sequitur  XVI  5.  5:  '(lulianus)  occulte  Mercurio 
supplicabat,  quem  mundi  velociorem  sensum  esse  motum 
mentium  suscitantem  theologicae  prodidere  doctrinae'  (quae 
verba  Burckhardtius  ita  vertit  'das  Bewegungsprincip  des 
Weltganzen').  Cf.  hic  sententias  ut  has:  XX  3.  12  *spiritus 
cuiusdam  interui  motu  suspensa  (sc.  terra)'  ('internus'  fprtass^ 


—     28     — 

id  quod   nos   'immanent'?);   et  XXI  1.  8   'elementorum  om- 
uium  spiritus'. 

Eodem  more  pbilosopbico ,  atque  Stoico,  lupiter  defi- 
nitur  *vigor  viviticus'  et  docemur  Themidi  et  nomen  (confert 
scriptor  re^BifiBva)  et  domicilium  a  'tlieologis  veteribus'  (Pin- 
daro;  Olymp.  VIII  28)  additum  esse. 

Dei  veteres  igitur  non  videntur  fuisse  dei  Ammiani. 
Huic  quoque  magna  vis  est  tribuendum,  quod  Ammianus 
Ciceronis  sententiam  ad  verbum  afferens  plures  quidem  deos 
nominat  (XXI  1.  14),  sed  antea  in  ipsius  verbis  dicit  'vola- 
tus  avium  dirigit  Deus  (§  9)  et  paulo  post  'amat  enim  be- 
nignitas  n  u  m  i  n  i  s  . . .'. 

Tamen  caelestes  quasdam  potestates  putat  esse  in  caelo 
(cf.  etiam  XXVIII  4.  24,  ubi  superstitionem  quorundam  bo- 
minum  ludibrio  babet,  qui  'negant  esse  superas  potestales 
in  caelo');  cuius  modi  sint  illae  potestates,  atque  quomodo 
deos  veteres  mutare  studeat,  iam  ex  boc  loco  videas,  quem 
propter  vim  demonstrandi  in  fine  quaestionis  buius  ponimus: 
XXI  14.  3 — 5:  'ferunt  enim  tbeologi  in  lucem  editis  bomini- 
bus  cunctis  salva  firmitate  fatali  buiusmodi  quaedam  velut 
actus  rectura  numina  (sc.  geniis)  sociari,  ...  §.5:  itidem 
ex  sempiternis  Homeri  carminibus  intellegi  datur,  n  o  n  d  e  o  s 
caelestes  cum  viris  fortibus  coUocutos  nec  adfuisse  pu- 
gnantibus  vel  iuvisse,  sed  familiaris  genios  cum  isdem 
versatos  . . .'. 

Itaque  pro  deis  veteribus  Ammianus  putat  genios  bomi- 
nibus  sociatos  esse ;  a  deis  potestas  sumpta  geniis  est  trans- 
lata.  Sed  quomodo  dicat  de  iis  et  quatenus  coluerit  eos, 
quippe  qui  sint  potestates  ut  ita  dicam  pbilosopbicae,  id 
diiudicare  tum  demum  poterimus,  cum  qualia  sint  studia 
Ammiani  pbilosopbica  aut  quae  vis  sit  tribuenda  verbis  eius 
de  pbilosopbia  cognoverimus. 

Complectamur  igitur  quae  effecisse  nobis  videmur :  certis 
verbis  se  nulli  paganorum    parti  assignat,   paganis   autem 

cum  in  universum  tura  luliano  favere  videtur;  vituperat 
tamen  'nimietatem'  eius  sacrorum ;  idem  cum  de  sacerdotibus 
veteris  cultus  non  bene  iudicet,  in  numerum  cultorum  pris- 
tinae  religionis  referri  non  potest.  Cuius  religionis  deos 
non  colit,  fabulas  antiquas  rationali  modo  interpretari  studet. 
Fortasse  ex  pbilosopbia  doctrinas  religiosas  bausit ;  quatenus 
ei  philosopbica  tractanti  credere  cogamur  iam  quaeritur. 


III.    DE  PHILOSOPHIA  ET  DE  PHILOSOPHIS. 

Quaerentes,  quid  de  rebus  philosophicis  iudicaverit 
Ammianus  Marcellinus,  accurate  discernere  debemus  inter  vete- 
ris  philosopbiae  vel  veterum  philosophorum  traditas  doctrinas 
atque  philosophos  eos,  qui  tunc  erant.  Philosophi  enim  illius 
aetatis,  praecipue  luliano  regnante,  factio  religionis  erant 
baud  secus  ac  christiani,  eaque  de  causa  primum  id  videa- 
mus,  num  steterit  Ammianus  a  partibus  vel  melius  a  secta 
illorum  philosopborum. 

Summi  momenti  est  locus  qui  exstat  XXIII  5.  11 — 14: 
§  11:  'sed  calcabantur  (sc.  Etrusci  haruspices)  philosophis 
refragantibus,  quorum  reverenda  tunc  erat  auctoritas,  erran- 
tium  subinde  et  in  parum  cognitis  perseverantium  diu,  et 
enim  ut  probabile  argumentum  ad  fidem  implendam  scien- 
tiae  suae  id  praetendebant ,  quod  . . .'  (sequitur  exemplum 
quoddam;  tum  addit  Ammianus  ipse  iudicium  de  illa  philo- 
sophorum  sententia) :  'illo  minime  contemplato ,  quod  . . .' 
(sequitur  causa,  cur  philosophi  erraverint).  §  12:  (aHud 
omen:  miles  de  caelo  tactus).  §  13:  (haruspices)  'fulmen 
consiliarium  id  esse'  (monstrant).  §  14:  'contra  philosophi 
candorem  ignis  sacri  repente  conspecti  nihil  significare  aie- 
bant  sed  esse  acrioris  spiritus  cursum  ex  aethere  aliqua  vi 
ad  inferiora  detrusum;  aut  si  exinde  praenoscitur  aliquid, 
incrementa   claritudinis   imperatori  portendi    gloriosa  coep- 

tanti,   cum   constet  flammas  suapte   natura  nuUo  obstante 
ad  sublimia  convolare'. 

Primum  contemplemur  §  undecimam.  Facile  intellege- 
mus  Ammianum  non  fuisse  unum  ex  illis  philosopbis,  qui 
plurimum  valebant  apud  lulianum.  Nam  hoc  ipsum  vitu- 
perat,  quod  lulianus  celerius  illorum  sententiam  secutus  sit. 
Quod  ex  alio  quoque  loco  elucet:  XXII  7.  3:  (nuntiatur  lu- 
liano  iudicis  munere  fungenti)  'ex  Asia  philosophus  Maxi- 
mus ;  (lulianus)  exsiluit  indecore ;  et  qui  esset  oblitus  . . . 
progressus  exosculatum  susceptumque  reverenter  secum  in- 
duxit ;  . . .  nimius  captator  inanis  gloriae  visus'.  Ammiani 
igitur  sententia  est  illo  tempore  et  philosophos  maiorem 
habuisse  auctoritatem  et  lulianum  iis  favisse  magis  quam 
deceret.  Tamen  si  quis  putet  Ammianum  omnino  philoso- 
phos  vituperasse  atque  repudiasse  (quod  Gimazanius  vult  ^), 
id  concedere  non  possumus.  Nam  ipsa  verba  (XXIII  5.  11) 
'quorum  reverenda  tunc  erat  auctoritas'  ne  minimam  quidem 
obiurgationem  continent ;  nihil  aliud  dicunt  atque  hoc :  'philo- 
sophi  qui  tunc  plus  valebant  quam  haruspices  eaque  de  causa 
haruspicum  sententiam  probari  prohibere  potuerunt'.  Atque 
quae  sequuntur:  'errantium — perseverantium'  certe  quasdam 
quidem  philosophorum  actiones  improbant,  sed  non  actionem 
eorum  omnem  omnino  aspemantur  aut  inutilem  esse  putant. 
Adiuvatur  haec  nostra  opinio  etiam  verbis  quae  in  fine 
huius  11  et  in§  12  — 14  invenimus.  Nam  eo  ipso,  quod 
iudicium  facit  de  sententiis  philosophorum  eorumque  opi- 
niones  cum  iis  quas  haruspices  protulerunt  comparat  aperte 
docet  Marcellinus  ex  sua  sententia  'non  erravisse'  (ut  ipsius  et 
Ciceronis  verbis  utamur,  cf.  XXI  1.  14)  philosophiae  *natu- 
ram,  sed  singulorum  coniecturam  peccavisse'.  Itaque  etiamsi 
neminem  esse  putamus,  qui  eum  philosophum  faciat,  tamen 


1)  p.  84 :  41  proteste  . . .  contre  rascendant  qu^avait  pris ,  dans 
la  direction  des  affaires  et  meme  des  troupes,  le  groupe  ignorant 
et  obstine  des  sophistes  qui  accompagnaient  lulien'. 


eum  philosophos  parvi  aestimasse  ex  illis  quidem  locis  non 
sequitur. 

Prorsus   autem   error   Gimazanii  convincitur  his  quae 

sequuntur:    Ipse    enim    Marcellinus    lulianum    philosophiae 

studio  deditum  fuisse  summa  laude  commemorat:  XVI 5.  5 — 

10:  'et  incredibile  quo  quantoque  ardore  principalium  rerura 

notitiam  celsam  indagans  . . .  per   omnia  philosophiae  raera- 

bra  . . .  currebat'  (§  6).  —  'et  haec  quidem  pudicitiae  virtu- 

tumque  sunt  signa  nocturna'  (§  8).  —  'philosophus'  —  (§  10). 

Atque  philosophus  ille   Maximus,   quempropter   vituperatur 

lulianus  XXII  7.  3  et  qui  est  inter  illos  XXIII  5.  11  philo- 

sophos  'quorum  auctoritas  . . .',  idem  commemoratur  XXV  3 

23,  ubi  Ammianus  mortem  luliani  ut  praeclaram  et  imitan- 

dara  describit:    'lulianus  cum  Maximo  et  Prisco  philosophis 

super  animorum  sublimitate  perplexius  disputans  . .  '.     Quin 

etiam,  ne   laus   quidem  deest   plana  eius   atque  praeclara. 

Nam  XXIX  1.  42  narrat  eum  capitis  damnatum  esse;    'Ma- 

ximus  ille  philosophus,  vir  ingenti  nomine  doctrinarum,  cuius 

ex  uberrimis  sermonibus  ad  scientiam  copiosius  lulianus  ex- 

titit  imperator,  . . .  sensit  docente  periculo  postremo  quaesi- 

toris  iniquitatem  omnibus  esse  criminibus  graviorem'.    Prae- 

ter  Maximum   alii    quoque  philosophi    multi    eius  temporis 

laudibus    efferuntur:    Pasiphilus    XXIX    1.    36;     Simonides 

XXIX  1.   37;    Demetrius    Chytras  XIX   12.   12  ^;    Iphicles 

XXX  5.  8;  alii.  Epigonius  autem,  qui  accusatus  (XIV  7. 
18)  'mortis  metu  admoto  turpi  confessione  cogitatorum  so- 
cium,  quae  nuUa  erant,  fuisse  firmaverat',  'amictu  tenus 
philosophus'  nominatur  (XIV  9.  5).  Nonne  his  verbis  dilu- 
cide  sententiam  suam  prodit:  philosophi  esse  fortiter  mor- 
tem  subire?  Sed  num  potest  laus  melior  tribui  muneri 
philosophorum,  quam  quae  exstat  his  duobus  locis,  qui  op- 

1)  Valesius  putat  eum  fuisse  Cynicum,  commotus  verbis  'corpore 
durus  et  animo'.  Recte  fortasse;  tamen  fieri  etiam  potest,  ut  his  ver- 
bis  praecipue  laudare  eum  studuerit  scriptor. 

time  inter  se  congniunt?  XXII  4.  1  *non  ut  philosophus 
viritatis  indagandae  professor',  et  XXX  5.  9  'ut  philosophus 
veritatis  professor'.  Quis  est  qui  his  verbis  cognitis  neget 
Ammianum  munus  philosophorum  etiam  sui  temporis 
permagni  aestimavisse? 

Locus  quoque  XIV  6.  18  adhiberi  potest  ubi  Ammianus 
vitia  Romanorum  vituperans  queritur,  quod  'pro  philosopho 
cantor  accitur'.  Sed  cum  id  non  iam  spectare  videatur  ad 
philosophos  quatenus  secta  religionis  erant,  sed  fortasse 
magis  ad  ipsam  philosophiam  quatenus  apta  est  ad  animos 
erudiendos,  transeamus  nunc  ad  quaestionem  alteram  tractan- 
dam.     Quid  igitur  dicit  Ammianus  de  philosophia? 

Proficiscamur  ab  amore  quo  Marcellinus  litteras  colit 
colique  vult.  Loco  eo,  quem  modo  attigimus,  vituperat  Ro- 
manos  gravissime  quod  litteras  omnes  neglexerint:  XIV  6.  15 
^homines  enim  eruditos  et  sobrios  ut  infaustos  et  inuti- 
les  vitant'.  §  18  '. . .  paucae  domus  studiorum  seriis 
cultibus  antea  celebratae  nunc  ludibriis  ignaviae  torpentis 
exundant  . . .  denique  pro  philosopho  cantor  et  in  locum 
oratoris  doctor  artium  ludicarum  accitur  et  bybliothecis 
sepulcrorum  ritu  in  perpetuum  clausis  organa  fabricantur 
hydraulica  . . .'.  §  19  'postremo  ad  id  indignitatis  est  ven- 
tum,  ut  cum  peregrini  ob  formidatam  haud  ita  dudum  ali- 
mentorum  inopiam  pellerentur  ab  urbe  praecipites,  secta- 
toribus  disciplinarum  liberalium  ...  extrusis  tene- 
rentur  mimarum  ^)  adseclae  veri  quique  id  simularunt  ad 
tempus  et  3000  saltatricum  . . .  remanerent'. 

Fortasse  Ammianus  eo  magis  iratus  est,  quod  ipse  tulit 
molestias  eiusmodi  (Burckhardtius  p.  490).  Certe  se  ad- 
numerat  illis  'hominibus  eruditis  et  sobriis',  'cultoribus  stu- 
diorum',  'sectatoribus  disciplinarum  liberalium',  certe  ipse 
favere  'philosophis  et  oratoribus'  atque  amans  'bybliothe- 
carum'  videri  vult. 


1 


1)  Vel  'minimaram',  Gardth. 


«r 


Simili  modo  queritur  XXVIII  4.  14:  'quidam  detestan- 
tes  ut  venena  doctrinas  luvenalem  et  Marium  Maximum 
curatiore  studio  legunt  nulla  volumina  praeter  haec  in  pro- 
fundo  otio  contrectantes  . . .'.  Itaque  studia  illa,  quae  laudat 
nominatque  'seria'  (XIV  6. 18)  non  consistunt  in  legendis  poetis 
scriptoribusque  levioribus,  sed  in  lectitandis  operibus  gravibus 
atque  'sobriis'.  Veterum  libri  colendi  sunt,  'subagreste  inge- 
nium  nullis  vetustatis  lectionibus  expolitum'  (XXX  4.  2)  ei 
ludibrio  est  ^).  Atque  ut  sit  tibi  persuasura  studia  illa  prae- 
cipue  philosophica  esse  conferas  quae  Michael  2)  dicit  de 
studiis  eius  atque  imitatione  Ciceronis  p.  9  'Maxime  Ammi- 
anus  Ciceronis  sapientiam  admiratus  praecepta  institutaque 
philosophiae  ab  eo  tradita  animo  suo  impressit',  et  quae 
sequuntur  usque  ad  pag.  15.  Unde  apparet  Marcellinum 
hausisse  ex  Ciceronis  libris  cognitionera  cura  linguae  latinae 
tura  doctrinarura  philosophicarura. 

Ad  philosophiara  igitur  cogimur  haec  quoque  verba 
referre:  XXIX  2.  18  'o  praeclara  inforraatio  doctrinarura, 
munere  caelesti  indulta  felicibus,  quae  vel  vitiosas  naturas 
saepe  excoluisti !  . . .  ut  sapientes  definiunt  . . .'  (quae  Mi- 
chael  p.  14  cft.  cura  Cic.  ad  Qu.  fr.  I  1,  2,  7).  Itera  ad 
Ciceronem  ut  philosophum  spectat  XXX  8.  14  '. . .  ut  sapien- 
tes  docent  . . .'  (Michael  p.  9  =  ad  Qu.  fr.  I  1.  8.  24).  Etiara 
de  divinatione  affert  Ciceronis  sententiara  XXI  1.  14,  atque 
sim.  saepius. 

Itaque  in  studiis  illis  quae  poscit  philosophiam  non 
ultimura  locura   obtinere  nos  deraonstravisse  speraraus.     Vi- 

1)  Non  inutile  esse  arbitror  discrimen  illud  indicare  quod  est 
inter  Ammiani  et  Taciti  de  philosophia  sententias.  Nam  Ammianus, 
XIV  6.  1 :  'Orfitus  . . .  splendore  liberalium  doctrinarum  m  i  n  u  s  quam 
nobilem  decuerat  institutus' ;  contra  Tacitus :  Agricolae  cap.  4 : 
'se  ...  studium  philosophiae  acrius,  u  1 1 r a  quam  concessum Romano 
ac  senatori,  hausisse'. 

2)  De  Ammiani  Marcellini  studiis  Ciceronianis.  Diss.  inaug. 
phill.  quam  scripsit.  . . .  Hugo  Michael.    Vratislaviae  1874. 


Ill 

deamus  nunc,  num  aut  quatenus  ipse  philosophorum  doctri- 
nis  imbutus  sit. 

Atque  primum  quid  esse  velit  philosophorum  ipse 
ostendit  nominibus  variis  illos  appellans :  'philosophi'  nomi- 
nantur  XIV  6.  18;  'sapientes'  XXIX  2.  18  et  al.;  'scruta- 
tores  causarum  intellegibilium'  XX  3.  3;  'qui  scrutantes 
seriem  et  sublimia  naturae  pandere  conantur'  (=  philosophi 
Celtarum,  euhages)  XY  9.  8;  'theologi'  (vel  ^theologicae 
doctrinae')  XXI  14.  3;  (XVI  5.  5);  'physici'  ('physicae  ratio- 
nes')  XXI  1.  11;  (XX  11.  26);  'mathematici'  XV  1.  4;  'geo- 
metrica  ratio'  XX  3.  2 ;  *periti  (vel  'ratio'  vel  'consideratio') 
mundani  motus  et  siderum'  XXVI  1.  8;  (XXIII  6.  33;  XXII 
16.  17).    Varias  igitur  philosophiae  partes  non  ignoravit. 

Philosophorum  veterum  nomina  permultorum  affert, 
saepius  quidem  narrans  narratiunculas  quae  minime  ad 
philosophiam  ipsam  spectant.  Ita  interdum  philosophi  qui- 
dam  laudantur  ob  vim  memoriae,  ob  sagacitatem  animi,  ob 
constantiam,  ob  discendi  cupidinem,  alias  virtutes:  Zeno 
Stoicus  XIV  9.  6;  Hippias  Eleus  'sophistarum  acerrimus' 
XVI  5.  8;  Metrodorus  XXV  4.  23;  Peregrinus  Proteus  XXIX 
1.  39;  —  Socrates  XVI  7.  4;  XXVIII  4.  15;  XXI  14.  5; 
Aristoteles  XXVII  4.  8;  Plato  XXIII  6.  32;  Pythagoras  XV 
9.  8;  XXI  14.  5;  XXII  16.  21;  Archimedes,  Meton,  Eucte- 
mon,  Hipparchus  XXVI  1.  8.  Sed  etiam  accuratius  tradit 
nonnuUa  de  vitis  vel  de  sententiis  quorundam:  XV  1.  4 
(Democritus,  Anaxarchus);  XVH  7.  11  et  12  (Aristoteles, 
Anaxagoras,  Anaximander) ;  XXI  14.  5  (cum  alii  tum  Ploti- 
nus);  XXI  16.  14  (Ephesius  Heraclitus);  XXH  8.  5  et  16. 
22  (Anaxagoras)  ^) ;  XXX  4.  3  (Plato,  Epicurus,  Tisias,  Gor- 
gias).  Saepius  Aristoteles  laudatur  (XVII  7.  11;  XVIII  3. 
7;  XXI  1.  12;  XXVII  4.  8).  De  Cicerone  autem  cf.  quae 
contulit  Michael. 


1)  Si  coniecturam  Valesii  sequimur,  hoc  loco  Platonem  quoque 
legimus. 

Ouibus  fontibus  usus  sit  Ammianus,  id  quaerere  noii 
est  nostrum.  Sed  sive  ipsorum  quos  laudat  philosophorum 
libros  inspexit,  sive  ea  quae  alii  congesserunt  perlegit,  certe 
historiae  philosophiae  operam  dedit. 

Quaeritur,  quos  fructus  exphilosophiaipsa  ceperit. 
Neglegere  possumus,  quoniam  nos  non  attingunt,  omnia  quae 
ad  ethioen  spectant.  Longum  quoque  est  locos  totos  quibus 
res  philosophicas  tractat  Marcellinus  exscribere  i).  Itaque 
liceat  nobis  sententias  tantum  illas,  quae  maximi  momenti 
sunt,  collectas  ordine  afferre.  XV  9.  8  'quaestiones  occul- 
tarum  rerum  altarum';  XX  11.  28  *ut  terrenae  existimant 
mentes';  (sim.  saepissime);  XX  3.  12  admonet  'aethera'  et 
mundum  inferiorem'  esse  verba  modi  dicendi  cotidiani  et 
vulgaris  (cf.  XIV  11.  25  'hir.nanarum  mentium  opinione  lunari 
circulo  superpositum');  'siderea  corpora  nec  occidere  nec 
oriri';  XXV  2.  5  'corpora  enim  qui  credit  caelitus  posse 
labi,  profanus  merito  iudicatur  et  demens';  XV  1.  4  'mun- 
dorum  infinitates'  (Anaxarchus) ;  (docent  mathematici)  'ambi- 
tus  terrae  totius  . . .  ad  magnitudinem  universitatis  instar 
brevis  obtinet  puncti';  XX  3.  12  'rerum  magnitudini  instar 
exigui  puncti';  XX  11.  26  'noster  mundus  (=  caelum),  quem 
sphaerae  dimidiae  parti'  (superponunt  physici);  XX  3.  4 
'lunaris  globus,  astrorum  omnium  infimus';  XIV  11.  25  'lu- 
naris  circulus  . . .'  (v.  s.!);  XXI  1.  11  'sol  (ut  aiunt  physici) 
mens  mundi'  (cf.  XVI  5.  5);  XX  11.  28  'eius  (sc.  solis)  ful- 
gores  purissimi';  XXVII  4.  14  'radios  solis  suapte  natura 
vitales  . . .  nullis  adhuc  maculis  rerum  humanarum  infectos' ; 

1)  Quos  locos  invenies  XIV  11.  18  (de  somno  et  somniis);  XIV 
11.  25—26  (de  Nemesi);  XIV  11.  27—34  (de  inconstantia  fortunae); 
XVII  7.  9—14  (de  terrae  motibus) ;  XX  3.  1—12  (de  defectu  solis  de- 
que  variis  lunae  mutationibus ;  praecipue  §  12:  de  forma  mundi);  XX 
11.  26—30  (de  arcu  caelesti) ;  XXI  1.  8—14  (de  artibus  futura  prae- 
noscendi) ;  XXI  14.  2—5  (de  geniis) ;  XXV  2.  5—6  et  10.  2—3  (de 
cometis);  XXVI  1.  8—14  (de  ratione  bissexti).  Minores  loci  exstant 
XV  1.  4;  9.  8;  XVI  5.  5;  aUi. 

3* 

XXVI  1.  8  'sol  pereuni  rerum  sublimium  lege  polo  percurso' 
(cf.  XX  3.  12  'stellae,  quarum  ordo  sempiternus  est');  XXI 
1.  8  'elementorum  omnium  spiritus,  utpote  perennium  cor- 
porum  praesentiendi  motu  semper  et  ubique  vigens' ;  XVI  5. 
5  ^Mercurius,  quem  mundi  velociorem  sensum  esse  . . .  tbeol. 
prodidere';  XXIX  2.  18  'bomo  qui  pars  mundi  est';  XXI  1. 
11  'sol,  mens  mundi,  nostras  mentes  ex  sese  velut  scintillas 
diffunditans' ;  XVI  5.  5  'Mercurius  . . .  (mundi  sensus)  motum 
mentium  suscitans';  XXI  14.  5  (animas)  'puras  et  a  conlu- 
vione  peccandi  inmaculata  corporis  societate  discretas' ;  XXV 
3.  15  (ex  oratione  luliani :)  'pbilosopborum  sententia  generali 
perdoctus,  quantum  corpore  sit  beatior  animus';  XV  9.  8 
(druidae)  'despectantes  bumana  pronuntiarunt  animas  immor- 
tales';  XXX  1.  22  'si  quis  vita  digressis  dolor  est';  XIV  11. 
18  'solutus  enim  corporeis  nexibus  animus  semper  vigens 
motibus  indefessis  et  cogitationibus  subiectus  et  curis,  quae 
mortalium  sollicitant  mentes,  colligit  visa  nocturna,  quas 
(pavra6Lag  nos  appellamus';  XXI  1.  12  'somniorum  fides', 
'cum  animantis  altius  quiescentis  ocularis  pupilla  neutrubi 
inclinata  rectissime  cernit'.  Praeterea  omnia  quae  exstant 
de  geniis  (imprimis  XXI  14.  2—5;  XXI  1.  8);  quae  infra 
tractabuntur. 

Videmus  igitur  plurima  bene  inter  se  congruere,  certe 
Ammianum  verbis  et  sententiis  pbilosophicis  soUerter  uti. 
Qua  de  causa  tribus  iam  argumentis  fit  verisimile  Ammia- 
num  ipsum  diligenter  doctrinas  pbilosopborum  menti  suae 
imprimere  studuisse  eorumque  scripta  nonnuUa  legisse: 
1)  quod  ipse  studia  cum  alia  tum  pbilosopbica  laudat  atque 
coli  iubet;  quod  2)  in  bistoria  pbilosopbiae ,  3)  in  senten- 
tiis  pbilosopbicis  versatum  se  praebet.  Fortasse  cruda  pauca 
quae  refert,  certe  non  est  ipse  pbilosopbus  ^) ;  boc  tamen 


1)  Sed  mirum  est  illud  quod  Gimazanius  dicit  de  hac  re  p.  85 
*ce  sont  de  purs  morceaux'  etc.  Dolendum  est  quod  sententiam  suam 
liomo  doctus   noluit  certioribus  argumentis  demonstrare.    Concedimus 

negari  non  potest  eum  philosophiam  ad  excolendas  sententias 
suas  de  rebus  divinis  adhibuisse. 


IV.    DE  GENIIS.     DE  NEMESI,  DE  FORTUNA, 
lUSTITIA,  ALIIS  NUMINIBUS. 

Redeamus  nunc  ad  eam  quaestionem  quam  supra  p.  29 
intermisimus.     Vidimus  Ammianum  pro  diis  veteribus  ponere 
genios.    Totum  igitur  iam  locum  quem  attigimus  exscriba- 
mus:  XXI 14.  1 :  'in  hoc  rerum  adversarum  tumultu  haerens 
eius  (sc.  Juliani)  fortuna  iam  et  subsistens,  adventare  casum 
vitae  difficilem  . . .  monstrabat.  ...  §  2.    post  haec  confessus 
est  iunctioribus  proximis,  quod  tamquam  desolatus  secretum 
aliquid  videre  desierit,   quod  interdum   adfuisse  sibi  squali- 
dius  aestimabat,   et  putabatur  genius   esse   quidam  tutelae 
salutis  adpositus    eum  reliquisse  mundo  citius  digressurum. 
§  3.  ferunt  enim  theologi  in  lucem  editis  bominibus  cunctis 
salva  firmitate  fatali  buius  modi  quaedam  velut  actus  rectura 
numina    sociari,    admodum    tamen    paucissimis    visa,    quos 
multiplices  auxere  virtutes.     §  4.   idque  et  oracula  et  auc- 
tores  docuere  praeclari.  ...    §  5.   itidemque   ex  sempiternis 
Homeri  carminibus  intellegi  datur,  non  deos  caelestes  . . .  ad- 
fuisse  pugnantibus  vel  iuvisse  sed  familiaris  genios  cum  is- 
dem  versatos,   quorum    adminiculis   freti  praecipuis   Pytha- 
goras  enituisse  dicitur  et  Socrates  . . .  atque  Plotinus,  ausus 
quaedam  super  hac  re  disserere  mystica,  alteque  monstrare, 
quibus  primordiis  hi    genii   animis    connexi  mortalium   eas 
tamquam  gremiis  suis  susceptas  tuentur,  quoad  licitum  est, 
docentque  maiora,   si  senserint  puras   et  a  conluvione  pec- 
candi  inmaculata  corporis  societate  discretas'.  — 


Ammianum  libenter  et  saepe  scientiam  suam  litterarum  ostendere ;  sed 
ex  hac  re  nondum  sequitur  (ex  mea  quidem  sententia)  eum  scientiae 
illius  expertem  fuisse. 

Itaque  non  solum  vulgares  de  geniis  opiniones  accepit 
Marcellinus,  sed  etiam  philosophos  de  hac  re  consuluit. 
Tamen  negat  Gimazanius  (p.  85)  eum  re  vera  ea  quae  dicit 
de  geniis  vera  putavisse.  Certe  fieri  potuit,  ut  Ammianus 
uno  loco  opiniones  aliorum  afferret  quas  ipse  non  putabat 
rectas  verasque.  Sed  nonnumquam  etiani  genios  agentes  facit 
saepiusque  eos  in  narrationibus  commemorat. 

NuUius  quidem  momenti  est,  quod  'Genii  templum' 
commemorat  XXIII  1.  6,  maioris  iam  quod  (ut  iam  comperi- 
mus)  Georgii  episcopi  dictura  'quam  diu  sepulcrum  hoc  (sc. 
templum  Genii)  stabit'?  vituperat.  Neque  magnam  vim 
attribuimus  locis  duobus  his:  XV  8.  21:  'salutarem  quen- 
dam  genium  adfulsisse'  (clamat  plebs);  et  XXIV  2.  21: 
idem.  Sed  quod  exstat  XVI 12.  13  'salutaris  quidam  genius 
praesens  ad  dimicandum  eos  . . .  incitabat'  vix  figura  tantum 
dicendi  esse  potest.  Atque  praeter  XXI  14.  2  duobis  locis 
narratur  genium  quendam  visum  esse :  XX  5.  10  'nocte  . . . 
per  quietem  aliquem  visum,  ut  formari  genius  publicus  solet 
. . .  dixisse' ;  et  XXV  2.  3  (Julianus)  'somno  . . .  depulso  . . . 
vidit  squalidius  . . .  speciem  illam  genii  publici ,  quam  . . . 
conspexit  in  Galliis,  velata  cum  capite  cornucopia  per  aulaea 
tristius  discedentem'.  Genios  denique  dici  XXI  1.  8  nemo 
est  qui  neget:  'et  substantiales  potestates  ritu  diverso  pla- 
catae,  velut  ex  perpetuis  fontium  venis,  vaticina  mortalitati 
suppeditant  verba  . . .'. 

Itaque,  quoniam  et  describens  geniorum  naturam  et 
narrans  eos  saepe  hominibus  adfuisse  genios  commemorat, 
non  habemus  quod  Ammianum  esse  genios  credere  negemus. 
Simili  modo  etiam  Nemesin  appellat  genium  XIV  11.  25  'vel 
ut  definiunt  alii  substantialis  tutela  generali  potentia  parti- 
libus  praesidens  fatis'.  Sed  in  hoc  ipso  loco  offendimus. 
Nara  quamquam  genios  fata  regentes  facit,  tamen  non  aperte 
dicit  se  Nemesin  in  numero  geniorum  ducere.  Addit  enim 
ut  definiunt  alii'.    Hinc   ad  eam   quaestionem  pervenimus. 


utrura  Neraesin  re  vera  deam  an  qualitatem  quandam  numi- 
nis  putet,  porro  utrum  Bellona,  Furiae,  Manes,  Fama,  lusti- 
tia,  denique  Fortuna  re  vera  ei  sint  deae  sive  genii,  an,  ubi 
dicit  ita,  figurae  tantum  dicendi  exstent. 

Primum  enim  quod  attinet  ad  Nemesin,  solet  Ammianus, 
ut  non  iam  ignoramus,  aliorum  varias  opiniones  congerere 
ita  quidera,  ut  pauca  de  fontibus  addat.  Liceat  igitur  exempli 
gratia  hunc  ipsum  locum,  ex  quo  consuetudinem  eius  refe- 
rendi  cognoscamus,  ita  disponere  ut  in  dextra  pagina  quae 
refert,  in  sinistra  quae  de  fontibus  addit,  coUocemus  (XIV 
11,  25): 

'haec  . . .  ultrix  facinorum  im- 
piorum  bonorumque  praemia- 
trix  aliquotiens  operatur  Adra- 
stia  . . .  quam  vocabulo  du- 
plici  etiam  Nemesim  appella- 
mus:  ius  quoddam  sublime 
numinis  efficacis, 
humanarum  mentium  opinione  lunari  circulo  superpositum, 
vel  ut  definiunt  alii  substantialis   tutela   generali 

potentia  partilibus  praesidens 
fatis,  quam 
theologi  veteres  (  fingentes        lustitiae  filiam 

l  tradunt  ex  abdita  quadam  aeternitate 

omnia  despectare  terrena'. 

§26:  'Haec, 
ut  regina  causarum  et  arbi- 
tra  rerum  ac  disceptatrix  ur- 
nam  sortium  temperat  . . . 
pinnas  autem  ideo  illi 

fabulosa  vestustas  aptavit, 

ut  existimetur  adesse  velocitate  volucri 

cunctis, 

et  dedit 

et  subdidit 

ut  non  ignoretur 


praetendere  gubernaculum 

ei  rotam, 

universitatem  regere  per  ele- 

menta  discurrens  omnia'. 
Maxima  ex  parte  refert  Ammianus;  unum  tantum  cog- 
nomen  addit  Adrastiae  sine  reclusione :  'ius  quoddam  sublime 
efiicacis  numinis'.  Deam  autem  vel  personam  divinam  pinnis 
et  gubernaculo  et  rota  ornatam  paene  negat  esse.  'Theologi 
veteres'  et  'alii'  (philosophi)  et  'fabulosa  vetustas'  coniuncti 
ius  illud  numinis  humana  specie  induerunt  ^).  Itaque  totus 
locus  atque  ea  quae  sequuntur  usque  ad  finem  libri  XIV 
('haec  fortuna  mutabilis'  §  30;  'quae  omnia  si  scire  quis- 
quam  velit  quam  varia  sint  et  adsidua'  §  34)  omnia  illa 
nihil  aliud  sunt  ac  pii  utilesque  de  inconstantia  rerum  hu- 
manarum  et  iustitia  regiminis  mundi  sermones. 

Neque  mutatur  hoc  nostrum  iudicium  alterius  qui  ex- 
stat  de  Nemesi  loci  verbis:  XXII  3.  12  (Eusebius)  'quem 
. . .  elatum  ideoque  intolerabilem ,  humanorum  spectatrix 
Adrastia  aurem  —  quod  dicitur  —  vellens  monensque  ut 
castigatius  viveret,  reluctantem  praecipitem  tamquam  e  rupe 
quadam  egit  excelsa'.  Immo  varietate  et  confusione  imagi- 
num  facile  cognoscetur  haec  omnia  esse  verba  translata  at- 
que  poetica. 

Sed  quid   de   lustitia  ceterisque  iudicabimus?     Prius- 


1)  Accuratius  hunc  locum  perscrutantes  videmus  de  Amraiani 
consuetudine  referendi  eadem  valere  quae  de  modo  dicendi  atque  imi- 
tandi  dicit  Michael  p.  16:  'flosculos  modo  recte  exhibet,  modo  cum 
suis  verbis  permiscet,  modo  mutat,  ut  dubitari  nequeat,  quin  memo- 
r  i  t  e  r  omnes  protulerit  .  . .  fieri  non  potuit ,  quin  . . .  etiam  i  g  n  a  r  u  s 
ea  proferret  quae  apud  alios  legerat'. 

Nam  memoria  tenens  varias  apud  varios  scriptores  lectas  opinio- 
nes  miram  illam  confusionem  perfecit:  'ius  numinis  —  lun.  circ.  su- 
perpositum'.  —  Quae  ipsa  varietas  et  confusio  sententiarum  demon- 
strat  Ammianum  et  non  pauca  legisse  et  ipsum  —  etiamsi  non  ad 
planum  quoddam  perfectumquae  iudicium  pervenit  —  saepius  cogitasse 
de  hac  re. 

quam  ad  eam  quaestionem  transimus,  addimus  nos  Fortu- 
nam,  quippe  quae  apud  Ammianum  permultum  valeat  atque 
multo  maioris  momenti  sit,  a  ceteris  separatam  postea  trac- 
taturos  esse. 

Loquitur  Marcellinus  de  fama  hoc  modo:  XVIII  6.  3 
*credimus  —  neque  enim  dubium  est  —  per  aerios  tramites 
famam  praepetem  volitare,  cuius  indicio  haec  gesta  pandente 
. . .' ;  ita  etiam  Bellona  dicitur  4n  clades  Romanas  solito  im- 
manius  furens'  (XXXI  13.  1)  et  multa  sim. 

Locis  eiusmodi  lectis  facile  fieri  potest,  ut  putet  quis- 
piam  Bellonam,  Furias,  Famam,  Manes,  lustitiam  esse  re 
vera  deas  (ut  Cartius  p.  26). 

Tamen  alia  exempla  afferri  possunt  permulta  quae  de- 
monstrant  saepissime  Ammianum  res  quasdam  quae  nuUo 
modo  personae  esse  possunt,  ita  appellare  ut  uni  cuique  pri- 
mo  obtutu  personae  videantur.  Plurimis  omissis  haec  tantum 
proferimus:  XIX  12.  13:  'aequa  sors,  veritatis  adiutrix'; 
XXI  13.  12  'invidia,  turbarum  acerrima  concitatrix' ;  XXI 
13.  13  'aequitas  parens  nutrixque  orbis  Romani';  XXIII  5. 
21  *aviditas,  insidiatrix  militis';  XXIII  6.  25  '(regio!)  altrix 
philosophiae  veteris' ;  —  XV  5.  38  '(adulatio)  est  perniciosa 
vitiorum  altrix';  XVII  8.  2  'ut  est  difficultatum  paene  om- 
nium  victrix  ratio';  —  XXII  6.  5  'aequitate  ipsa  dictante'; 
XXI  10.  3  'tamquam  natura  in  dicionem  Romanam  redigen- 
das  nationes  ...  praenoscente' ;  XXIX  2.  18  'o  praeclara 
informatio  (cas.  voc.  1)  doctrinarum,  . . .  quae  . . .  excoluisti !' ; 
—  XXX  10.  2  'navis  periculorum' ;  XVI  3.  3  'bellorum  in- 
undantium  molem  umeris  suis  quod  dicitur  vehens'. 

Contra  verbi  quod  primitus  personam  indicabat,  postea 
autem  ea  significatione  privatur  exemplum  hoc  unum  pro- 
ducimus:  'Mars'  enim  praeter  illos  locos  quos  iam  tractavi- 
mus ,  saepissime  dicitur  pro  'bello',  'pugna' :  aequo  Marte 
XVI  12.  5;  acerrimo  M.  XIX  1.  9;  incitato  M.  XXIII  6.  22; 
diuturno   M.  XXIII  5.  20;  anceps  Mars  XXXI  12.  14;  im- 

pari  Marti  XXIX  5.  29;  hoc  Marte  XXVI  8.  11;  Martis 
ambigua  XIV  10.  14;  etiam  adiectivum  'Martius'  innumeris 
locis  exstat:  opus  Martium  XXXI  7.  2;  munus  M.  XV  12.  3; 
pulvis  vel  pulveres  M.  XVI  1.  5  et  saepissime;  vox  M.  XXXI 
7  11  et  mult.  al.  sim. 

Sed  praeter  exempla  aliorum  verborum  etiam  loci  qui 
sunt  tractandi  nobis  ipsi  praebent  argumenta  tria  voces  illas 
non  personas  sed  figuras  dicendi  esse: 

1.  saepius  enim  addit  Ammianus  aliquid,  ne  putes  ver- 
botenus  esse  ea  quae  dicit  intellegenda:  XXI  9.  3  'fama, 
quae  ut  aiunt  ...';  XXII  3.  12  'aurem  —  quod  dicitur  — 
vellens';  XXIV  7.  4  *tamquam  funesta  face';  XXXI  10.  1 
*velut  cuncta  cientibus  furiis'. 

2.  a  compluribus  illorum  verborum  etiam  nomina  ad- 
iectiva  derivata  sunt,  unde  apparet  propriam  vim  ab  iis 
alienam  esse:  Martius  qu.  v.  s.;  furiales  (faces  XXXI  5.  4 
cf.  Bellonae  faces;  unci  XIV  11.  17). 

3.  imagines  saepe  ita  confunduntur  et  permiscentur 
ut  fieri  non  potuerit,  quin  Ammiano  ipsi  non  planae  essent: 
XXXI  1.  1  'Fortunae  volucris  rota  ...  Bellonam  furiis  ad- 
scitis  armabat'  —  rota  igitur  armat  Bellonam!!  XXIX  2. 
21  'coetus  furiarum  horrificus  . . .  ab  eadem  urbe  digressus 
cervicibus  Asiae  totius  insedit  hoc  modo  . . .'.  Num  'cervi- 
ces'  propriam  vim  tenere  possunt  ?  Atque  si  verba  verbote- 
nus  intelleguntur,  quid  sibi  vult  illud  'hoc  modo'?! 

Itaque  non  solum  ut  Cartius  vult  'lar,  lares',  non  solum 
'vino  Venerique  indulgens',  non  solum  'Mars',  sed  etiam  'Bel- 
lona',  'Furiae',  'Fama',  'Manes'  ^)  sunt  verba  tumidioris  ser- 
monis,  quae  nihil  evincunt. 


1)  De  Bellona  cf.  XXI  5.  1;  XXIV  7.  4;  XXVII 4.  4;  XXVIII 

I.  1;  XXIX  2.  20;  XXXI  1.  1;  XXXI  13.  1;   de  Furiis  XXII  16.  3; 
XXVIII  2.  11;  XXIX  1.  33;   2.  21;  XXXI  1.  1;  5.  4;   10.  1;  (XIV 

II.  17);   de  Fama  XIV  10.  14;  XVIII  6.  3;   XXI  9.  3;  XXV  8.  13; 
XXXT  5.  8  i  de  Manibus  XXin  5.  17. 


—     43     — 

Etiam  quod  iustitiam^)  saepius  ut  personam  agentem 
facit  Ammianus,  nihil  demonstrat  nisi  forte  eum  numen,  vel 
regimen  mundi  iustum  atque  aequum  habuisse. 

Restat,  utde  genioFortunae  loquamur.  Sed  prius- 
quam  ad  eum  transimus,  addenda  nobis  sunt  pauca  de 
verbo  fortunae. 

Non  solum  nos  ipsi  vitam  nostram  destinamus.  Na- 
scimur  sine  nostra  opera  et  morimur.  Atque  quidquid  fa- 
cimus,  rerum,  in  quibus  sumus,  ratio  nobis  habenda  est. 
Sed  quoniam  fieri  non  potest,  ut  in  omnibus  quae  nobis 
proposuimus  omnes  noverimus  causas,  extrinsecus  semper 
consilia  nostra  aut  iuvantur  aut  prohibentur.  Itaque  credere 
cogimur  extra  nos  esse  potestates  quasdam,  quae  nobis  aut 
prosint  aut  noceant.  Quas  potestates,  sive  condiciones  et 
res  esse  putamus,  per  quas  vita  nostra  destinatur,  sive  per- 
sonas  certas  divinas,  uno  nomine  appellamus:  fortunam. 
Per  fortunam  igitur  dicuntur  et  ea  quae  accidunt  nobis  non 
per  nos  sed  aliunde  et  vires  eae  quae  extra  nos  sunt. 

Apud  Ammianum  illae  notiones  aliquantum  confusae 
inveniuntur.  Exempli  gratia  XIV  11.  29  verbis  'assumptus 
in  amplissimum  fortunae  fastigium'  inest  notio  fortunae  = 
bonae  condicionis,  rerum  secundarum;  sed  quod  pergit  Am- 
mianus :  'versabiles  eius  motus  expertus  est,  qui  ludunt  mor- 
talitatem  ...  §  30 :  haec  fortuna  mutabilis  et  inconstans 
fecit  . . .'  —  manifestum  est  eum  de  fortuna  ut  persona, 
dea  fortasse,  cogitare.  Porro  de  XIV  6.  3  ('virtus  con- 
venit  atque  fortuna  plerumque  dissidentes')  idem  iudicium 
facere  debemus  ac  modo  de  'iustitia'  fecimus:  haec  verba 
sunt  tumidioris  sermonis,  quo  res  ut  personae  agentes  fiunt. 


2)  De  lustitia  cf.  XXII  3.  7 ;  10.  6  =  XXV  4.  19 ;  XXVIIl  6 
1 ;  XXXI  16.  7 ;  vigor  lustitiae  XXX  2.  9 ;  oculus  lustitiae  XXVIII 
6.  25 ;  XXIX  2.  20.  Quod  autem  ad  XIV  11.  25  vid.  quae  adnotavi- 
mus  p.  40. 

Contra  fortuua  quae  memoratur  XXII  9.  1  ('velut  mundanam 
cornucopiam  Fortuna  gestans')  sine  ullo  dubio  vetus  illa 
dea  est. 

Tamen  hae  notiones  'fortunae'  discemi  possunt:  1)  For- 
tuna  est  dea  quaedam:  XXV  4.  14;  XXX  5.  18;  2)  huius 
fortunae  libidines:  XXXI  13.  19;  3)  simile  aliquid  ac  fatum: 
regimen  casuum  humanorum ,  lex  quaedam  vitae :  XV  5.  1 ; 
4)  eadem  fere  fortuna  ac  fort.  3,  sed  singularis  singulis  ho- 
minibus  data:  XIV  10.  16;  5)  fors,  casus:  XIV  6.  3;  6)  ea 
quae  sunt  futura,  incerta,  ventura:  XXXI  10.  7;  7)  ea  quae 
prospere  eveniunt:  XVIII  10.  4;  8)  ea  quae  nobis  data  sunt: 
a.  locus  atque  ordo  noster  XX  8.  11;  b.  condicio  nostra 
XXVII  12.  7;  c.  opes  atque  potestas  XVI  12.  59;  d.  divi- 
tiae  XXX  4.  21.  — 

Hoc  loco  ea  quaestio  nobis  tractanda  est,  quatenus 
fortuna  Ammiano  dea,  sive  persona  quaedam  divina  fuerit. 
Coluitne  veterem  illam  deam?  Commemoravimus  iam  lo- 
cum,  de  quo  dubitari  non  potest  XXII  9,  1  'velut  munda- 
nam  cornucopiam  Fortuna  gestans' ;  simil.  XXVI  8.  1 3  'qui- 
vis  beatus  versa  rota  Fortunae  ante  vesperum  potest  esse 
miserrimus';  XXXI  1.  1  'Fortunae  volucris  rotg,,  adversa 
semper  prosperis  altemans,  Bellonam  . . .  armabat  . . .';  XXV 
4.  14:  'cervicibus  Fortunae  ...  evectus';  XXVII  11.  2  'hunc 
quasi  genuina  quaedam  Fortuna,  ut  fingunt  poetae,  ve- 
hens  praepetibus  pinnis  nunc  beneficum  ostendebat  . . .  ali- 
quotiens  . . .'. 

Dubium  non  est :  dicit  veterem  deam  Fortunam.  Dicit, 
sane.  Sed  num  Fortunam  esse  deam  credit?  —  Noli  negle- 
gere  adiunctiones  illas:  'velut'  —  'quasi'  —  'ut  fingunt  poetae'; 
contemplare  modos  imaginum:  rotam,  pinnas,  comucopiam; 
imaginumque  confusiones :  'rota  . .  .  armabat'  (cf.  s.  p.  42) ; 
recordare  quae  iam  comperimus :  Ammianum  poetarum  usum 
loquendi  imitari :  —  num  dubitas  quin  omnes  illae  sententiae 
sint  figurae  tantum  dicendi,  a  poetis  veteribus  receptae? 

Porro  neque  maioris  momenti  est,  quod  fortunam  agen- 
tem  facit  his  ac  talibus  locis:  XIV  6.  3  'Virtus  atque  for- 
tuna,  plerumque  dissidentes  (convenerunt  ut  Romam  auge- 
rent)';  XXVI  2.  9  'dabit  enim  fortuna,  consiliorum  adiutrix 
bonorum,  . . .  (virum  nobis  . . .)'  j  ^VI  5.  1  'fortuna  adponit 
mensam  ambitiosam,  virtus  parcam'.  Quibus  locis  fortuna 
minime  dea  putatur. 

Attamen  non  numquam  commemorat  Marcellinus  for- 
tunam  eodem  modo,  ac  dicit  de  geniis:  XXX  5.  18  'nocte 
. . .  videbat  coniugem  suam  absentem  sedere  passis  capillis 
. . . :  quam  aestimari  dabatur  Fortunam  eius  esse  cum  taetro 
habitu  iam  discessuram'.  Quem  locum  conferas  cum  XXV 
2.  3  et  videbis  hanc  fortunam  esse  omnino  illum  genium. 
Fortasse  his  quoque  locis  genius  dicitur  XIV  10.  16  'quod 
norat  (contio  militum)  expeditionibus  crebris  fortunam  eius 
in  malis  tantum  civilibus  vigilasse';  XXI  14.  1  'haerens  eius 
fortuna  iam  et  subsistens,  adventare  casum  vitae  difficilem 
. . .  monstrabat'.  Sed  res  non  aperta  est ;  atque  iis  locis 
ut  XVIII  5.  8  ('fretus  fortunae  suae')  certum  esse  mihi  vi- 
detur  'fortunam'  idem  esse  ac  'felicitatem'.  Neque  melius 
perspici  potest,  utrum  genius  publicus  laudetur  an  exemplum 
sermonis  tumidioris  exstet  duobus  locis  his:  XXV  9.  7  'tu 
hoc  loco ,  Fortuna  orbis  Romani ,  merito  incusaris,  quae  . . . 
regimenta  ...  consummando  iuveni  porrexisti';  et  XXXI  13. 
19  'Romani  aliquotiens  reflante  Fortuna  . . .  cesserunt'. 

Sed  ab  hac  ipsa  et  nostra  et  Ammiani  dubitatione  pro- 
ficiscentes  facile  diiudicare  possumus.  Nam  hoc  constat 
Ammianum  esse  genios  credidisse.  Quoniam  fortunae  (quam- 
quam  non  personae  divinae)  tantam  potentiam  tribuit,  fac- 
tum  est  ut  geniis  quibusdam  etiam  nomen  fortunae  dederit. 
Hae  fortunae  igitur,  sive  genii,  'sociantur  hominibus  in  lucem 
editis,  regunt  eorum  actus,  videntur  tamen  admodum  pau- 
cissimis'  (cf.  XXI  14.  3).     Sed  caveas  ne  putes  Fortunam 

illam  veterem  ab  Ammiano  genium  haberi.  Non  Fortunanl, 
sed  Fortunas  colit 

Itaque  si  complectimur  quae  comperta  habemus,  vide- 
mus  Ammianum  doctrinas  quas  affert  de  geniis  ex  philoso- 
phia  hausisse.  Certe  non  ad  perfectam  atque  absolutam  de 
hac  difficili  re  pervenit  sententiam,  tamen  re  vera  esse  genios 
credidisse  eosque  interdum  *fortunas'  nominasse  videtur. 

Sed  quod  diximus  (p.  28)  a  diis  potestatem  sumptam 
geniis  esse  translatam,  non  ita  est  intellegendum  deos  veteres 
quasi  in  genios  mutatos  esse.  Neque  illae  minores  deae 
(Fama,  lustitia,  Fortuna)  genii  sunt;  sed  genii  Ammianei 
toto  genere  ab  illis  veteribus  deis  diversi  sunt^):  'substan- 
tiales  enim  tutelae',  singulis  'hominibus  sociati'. 


V.    DE  NUMINE  ET  DEO. 

Tres  quaestiones  de  numine  et  deo  instituendae  sunt: 
quomodo  verba  numinis  et  dei  adhibeantur  atque  num  di- 
scrimen  aliquod  sit  inter  ea;  quomodo  res  humanas  per  nu- 
men  et  deum  regi  crediderit  Marcellinus;  cuius  religionis 
ex  doctrinis  notionem  dei  hauserit. 

CogDomina  addit  Ammianus  numini  haec:   magnum 
XXIX  5.  40;  summum  XV  8.  9;  XVU   7.  3;  XXI   13.  14; 
XXVI   6.   9;  superum   XVI   12.   18;    XXV  8.  3;    supemum 
XIV  11.  24;  XV  2.  8;  XVI  12.  62;   —   caeleste   XIX   1.   4 
XXVI  1.  5;  XXVII  6.  8;  XXXI  16.  4;  divinum  XIX  10.  4 
XXVI  1.  14;   —  sempiternum  XVU  13.   28;  XXIII  5.  19 


1)  Corrigendum  igitur  est  iudicium  quod  Burckhardtius  facit  de 
Ammiano  p.  262  et  263 :  'die  einzelnen  Gotter  bleiben,  wenn  auch  nicht 
direkt  als  Damonen,  so  doch  als  fast  personlich  gewordene  Eigenschaf- 
ten'  et  qu.  sq.  —  Burckhardtius  enim  neglexit  discrimen  illud  quod  est 
inter  opiniones  ab  Ammiano  tantum  relatas  et  ipsius  iudicia.  Illud 
quod  dicit  'fast  personlich  gewordene  Eigenschaften'  ortum  est  non  ex 
coltu  deorum,  sed  ex  usu  loquendi  poetarum. 

XXV  3.  19;  XXXI  10.  18;  perpetuum  XXIX  2.  20;  aeter- 
num  XXV  7.  5;  —  efficax  XIV  11.  25. 

Ad  illa  accedunt  ea  cognomina  quae  iam  destinatum 
esse  numen  significant:  laevum  XIV  11.  12;  XXXI  4.  9; 
(offensum)  XXV  10.  1;  propitium  XXIX  6.  7;  (propitiatum) 
XVI  12.  52;  Sine  uUo  cognomine  numen  exstat  XIV  10. 
12;  XXI  1.  9;  XXIV  4.  1 ;  XXVII  3.  15;  XXIX  1.  31.  Rarius 
invenimus  deum  commemoratum ;  numen  enim  33ies,  deus 
autem  13ies  exstat.  Huc  accedit  quod  deus  plerumque  est 
in  orationibus  quas  duces  christiani  vel  christiano  modo  lo- 
quentes  habent.  Deinde,  quod  deus  quater  nominatur  'cae- 
lestis'  (XV  8.  10;  XVI  12.  13;  XXI  5.  3;  XXV.  7.  5),  ceteris 
autem  locis  sine  cognomine  laudatur,  inde  concludere  possumus 
deum  potius  nomen  proprium  esse  =  'Gott',  numen  autem, 
quod  nos  dicimus  'die  Gottheit'.  Quin  etiam  XXV  7.  5  di- 
citur  'aeternum  dei  caelestis  numen';  quibus  rebus  commoti 
dubitare  non  possumus,  quin  Ammianus,  etiamsi  fortasse  de 
eo  non  plane  sibi  conscius  fuit,  discrimen  aUquod  fecerit 
inter  numen  atque  deum. 

Praeter  numen  et  deum  alia  quoque  verba  tribuit  Am- 
mianus  regimini  divino:  superae  potestates  dicuntur  XXV  3. 
17  et  XXVm  4.  24;  divina  XVI  10.  14;  divina  remedia 
XVI  12.  12;  divinitus  XVII  13.  26;  divinitas  (==  deus  chri- 
stianorum)  XXVII  7.  6;  praeterea  saepissime  adiectivum 
caelestis  usurpatur :  cael.  cura  XVIII  3.  1 ;  praesidium  XIX 
6.  7;  adiumenta  XXI  13.  12;  nutus  XX  5.  4;  ratio  XIX 
11.  17;  decreta  XXV  2.  4;  et  nonnullis  aliis  locis. 

Hoc  igitur  constat  Ammianum  potius  notione  aliqua 
parum  definita  uti  quam  proprio  nomine  'dei',  superasque 
potestates  ei  magis  esse  regimen  mundi  quam  personam 
quandam  divinam. 

Secunda  erat  quaestio  num  re  vera  Ammianus 
deum  (vel  numen)  esse  crediderit  aut  quomodo  a  deo 
mundum  regi  dicat. 

Gimazanius  breviter  de  hac  quaestione  diiudicat  atque 
censet  'c'est  que  de  fait,  ces  affirmations  etaient  un  langage 
de  pure  convention'  (p.  338).  Atque  certe  videtur  multis 
locis  Marcellinus  consuetudinem  dicendi  vulgarem  secutus 
esse.    Tamen  denuo  locos  omnes  percenseamus. 

Primum  quidem  eos  excutiamus  qui  in  orationibus 
aliorum  exstant:  XIV  10.  12;  XV  8.  9;  XVI  12.  18;  XXI 
13.  14;  XXm  5.  19;  XXV  3.  19;  XXVII  6.  8;  XXIX  1.  31; 
—  XV  8.  10  et  14;  XVI  12.  13;  XXI  5.  3  et  5;  XXIV  3. 
6;  XXVII  6.  6;  —  XX  5.  4;  XXI  13.  12.  Hos  quoque  ne- 
glegemus,  quibus  alio  quodam  modo  se  excludere  videtur: 
XXIV  4.  1;  —  XVII  13.  34;  XXIV  1.  1  et  al.  Neque  mag- 
nam  vim  tribuimus  his  et  similibus  sententiis:  XVI  12.  62 
'quibus  ita  favore  superni  numinis  terminatis';  XXIX  5.  40 
'hoc  ei  magni  numinis  adiumento  gerenti  prosperrime' ;  XVIII 

6.  3  'prosperante  deo';  XVIII  3.  1  *haec  dum  in  Galliis 
caelestis  corrigit  cura';  et  omn.  eiusmodi.  Quae  sententiae 
nihil  aliud  dicunt  atque  hoc:  'quod  prospere  evenit'  vel  si- 
mile  aliquid. 

Sed  num  haec  quae  sequuntur  verba  sint  figurae  tan- 
tum  dicendi  nescio:  XXXJ  16.  4  'quos  inferentes  sese  im- 
modice  . . .  hoc  casu   caeleste  reppulit  numen  . . .' ;   et  XXV 

7.  5  'erat  tamen  pro  nobis  aeternum  dei  caelestis  numen'. 
Nam  cum  servamur  ex  gravi  periculo  (id  quod  narrat  Am- 
mianus  illis  locis),  libenter  Deum  laudamus. 

Sed  etiam  firmis  argumentis  demonstrare  nos  posse 
arbitramur  Ammianum  deum  re  vera  esse  credidisse:  Con- 
cedimus  enim  eo,  quod  narrationi  saepius  aliquid  de  deo 
additur,  non  iam  probari  illud,  sed  tales  adiectiones  facile 
figuras  dicendi  esse;  concedimus  fieri  posse,  ut  in  excursu 
philosophico  aliorum  opiniones  in  animo  habeat:  —  sed 
ubi  videmus  et  illas  narrationis  adiectiones  et  hos  philoso- 
phicos  excursus  bene  inter  se  congruere,  dubitari  iam  non 
posse  putamus. 


' 


Aliud  gravissimum  argumentum  hoc  nobis  esse  videturi 
scriptor  qui  sententias  aliorum  sive  in  narrationibus  sive 
m  excursibus  referens  plures  quidem  deos  dicit,  statim 
autem,  ubi  quid  ipse  censeat  dicit,  unum  deum  commemorat, 
nonne  aperte  is  docet  ipsum  se  unum  deum  colere? 

Ita  res  se  habet  apud  Ammianum.    Nam  et  de  divi- 
natione  agens  dicit  XXI  1.  9   'volatus   avium  dirigit  deus', 
. . .  'amat  enim  benignitas  numinis  . . .;  et  de  Nemesi  XIV  ll! 
25  'ius  quoddam  sublime  numinis  efficacis'  quam  sententiam 
veram  Ammiani  videri  supra  p.  39  et  40  ostendimus.    Itaque 
si  ex  sententia  Ammiani  numini   est  ius  ulciscendi,   iustitia, 
non  phrasis  poetica  est   illud  (XIV  11.  24),    ^sed  vigilavit 
utrubique  superni  numinis  aequitas'.    Qua  de  causa  iam  alios 
quoque  locos  interpretari  possumus,  ut  XXIX  2.  20 :  'inconi- 
vens  lustitiae  oculus  arbiter  et  vindex  perpetuus  rerum  vi- 
gilavit  adtente  namque  caesorum  ultimae  dirae,   perpetuum 
numen  ratione   querelarum  iustissima  commoventes,  Bello- 
nae  accenderant  faces'  . . . ;    Neque  enim  'oculus'  neque  'di- 
rae'  neque  'faces'  verbotenus  intellegi  possunt.    Tamen  sen. 
tentiae  supponenda    est  propositio  iustitiae  numinis,    iusti 
rerum  humanarum  regiminis. 

Atque    ad    alterum    argumentum    praeter   locum   de 
Nemesi  agentem  (ubi  ceterorum  opinionibus  opponitur  iUud 
4us  numinis')  duos  locos   afferimus:  excursum   enim  quem 
iam  commemoravimus  de   divinatione    exstare  XXI  cap.   1 
(§  14  ex  Ciceronis   sententia:   'signa  ostenduntur  a  dis; 
non  deorum  natura'  §  9  ex  Ammiani  sententia:  'dirigit  deu^; 
benignitas  numinis');  atque  locum  XIX  cap.  10,  ubiAmmia-' 
nus  narrans  inopia  frumentorum  imminente  praefectum  Ter- 
tullum  his  verbis  plebi  obiecisse  parvulos  suos  fiUos :  (§  3) 
*en,  inquit,  cives  vestri  —  procul  omen  dii  caelestes  aver- 
tant  -'  et  qu.  seq.,  —  ipse  ita  pergit  (§  4)  'moxque  divini 
arbitrio  numinis,  quod  auxit  ab  incunabulis  Romam  per- 

petuamque  fore  respondit  . . .  tranquillitas  mare  mollivit  (et) 
. . .  naves  ingressae  frumentis  horrea  referserunt'. 

Itaque  non  habemus,  quod  Ammiano  cum  deo  vel  nu- 
mini  imperium  mundi  et  regimen  rerum  humanarum  tribuit 

diffidamus. 

Sed  quae  est  natura  illius  numinis,  quomodo  se  habet 

ad  homines? 

Homines  ab  eo  regi  saepissime  et  variis  sententiis  di- 
citur:   nutus  XXXI  10.  18;  arbitrium  XV  8.  9;  adspiratio 

XV  2.  8;  voluntas  XIV  10.  12;   ductat  XIV  11.  12;   adest 

XVI  12.  18.  Favet  hominibus:  auxit  Romam  XIX  10.  4;* 
extrahit  discrimme  XXV  8.  3;  favor  XVI  12.  62,  et  mult. 
sim.  Sed  etiam  'offenditur'  XXV  10.  1  atque  'laevum  deli- 
git'  XXXI  4.  9.  Tamen  semper  iustum  et  aequum  est :  XIV 
11.  24;  XXIX  2.  20.  Quin  etiam  ius  ulciscendi,  ius  Neme- 
seos  ei  tribuitur  XIV  11.  25. 

Itaque  non  possumus  quin  Ammianum  numen  esse  'ae- 
quum'  et  'efficax'  credidisse  putemus.  Atque  etsi  numen 
illud  non  deus  certus  (ut  deus  christianus) ,  sed  potius  vis 
quaedam  divina  corpore  quasi  vacans  est,  tamen  Ammia- 
num  pium  atque  religiosum  fuisse  negari  non  potest. 

Tertia  denique  quaestio,  cui  religioni  sit  tribuendum 
numen  Ammianeum,  accuratius  diiudicari  nequit.  Nam  quam- 
quam  deus  non  est  christianus,  tamen  reUgione  christiana 
Ammianum  excolentem  notionem  numinis  adiutum  fortasse 
esse  quis  est  qui  neget?  Atque  etiamsi  'numen'  illud  'sum- 
mum'  Jovi  Stoicorum  wlfi6t(x)  simile  est  atque  XVII  7.  3  (cf. 
quae  adnotavit  ad  hunc  locum  Valesius  in  ed.  Wagn.  Erf. 
n  p.  272)  respicit  ad  doctrinas  quasdam  Etruscorum,  tamen 
notiones  Marcellini  divinae  minus  excultae  sunt  quam  quas 
ex  philosophia  haustas  esse  putemus.  Itaque  opiniones  vul- 
gares  secutus  non  neglectis  variis  religionibus  sibi  ipse  pro- 
positionem  dei  fecit  haud  ita  perspicuam,  sed  firmam. 

VI.    DE  FATO,  DE  FORTUNA,  DE  DIVINATIONE. 

Primum  afferamus  verba  quae  ad  hanc  quaestionem 
pertinent : 

1.  fatum.  Fatum  ita  est  intellegendum :  lex  quaedam 
occulta,  sed  certa  atque  aetema,  qua  mundus  regitur,  ita 
quidem  ut  rei  cuique,  antequara  flt,  iam  praestitutum  sit, 
quomodo  sit  eventura.  Sed  mox  ex  lege  illa  exstitit  pote- 
stas  quaedam  divina,  quae  fere  ut  persona  res  humanas 
gubernat,  atque  omnibus  et  rebus  et  hominibus  finem  prae- 
scribit.  Atque  dei  vel  deus  aut  idem  intelleguntur  quod 
fatum  aut  fato  obnoxii  esse  putantur. 

Ammianus  Marcellinus  saepius  fatum  «)  ut  personam 
vel  personas  agentes  facit:  XXIX  2.  22  'decernentibus  fatis'; 
XIX  12.  9  *fato  quodam  arcente';  XXIX  1.  15  'salutem  Va- 
lentis  . . .  in  extrema  demersam,  ferrumque  . . .  fato  reflectente 
depulsum,  quem  lacrimosis  in  Thracia  discriminibus  desti- 
narat';   XXI   15.  2  *territus  omine,   finem  parantibus  fatis'; 

XIV  11.  12  'ut  solent,  manum  iniectantibus  fatis';  XXIII  6. 
2  'cum  apud  Babylona  Magnum  fata  rapuissent  Alexandrum'; 

XV  5.  18  'Constantio  icto  quasi  fulmine  fati';  Mira  denique 
confusio  inest  loco  XIV  11.  19  'pandente  itaque  viam  fato- 
rum  sorte  tristissima,  qua  praestitutum  erat  eum  vita  et 
imperio  spoliari'.  Duae  enim  imagines  inter  se  confundun- 
tur:  sors  ei  destinata  est  tristissima  —  atque:  fata  pandent 
viam  et  vita  eum  spoliant. 

j3)  fatum  quoddam  singulare  singulis  datum:  XIX  12. 
16  'fatum  eius  vigens  semper  et  praesens  in  abolendis  ad- 
versa  conantibus  eluxisse';  itaque  omnino  fere  idem  quod 
p.  44  fortuna  4)  loci  XIV  10.  16.  XXX  5.  15  'ibique  diu 
compositum  ad  quietem  principis  fatum  sortem  denuntiabat 
ei  supremam';  fortasse  etiam  XIX  12.  9  'fato  quodam 
arcente'. 

y)  Fatum  est  id  quod  futurum  est,  quod  fieri  necesse 
est;  id  quod  fit  ex  ordine  quodam  divino;   fatum  est  ordo 
ille  divrnus ,  lex  fixa ,  qua  res  et  homines  destinantur,    Ab 
illo  a)  hoc  fatum  y)  ita  distinguitur,  ut  ei  nuUa  vis  propria 
et  spontana  attribuatur.    XVI  1.  1   'haec  per  orbem  Roma- 
num  fatorum  ordine  contexto'  (i.  e. :  postquam  haec  ita  facta 
sunt,  ut  res  ex  re  fieri  solet  et  debet  secundum  legem  na- 
turalem) ;  XXVI  3.  1  *dum  haec  in  oriente  volubiles  fatorum 
explicant  sortes';  —  haec   lex  fatalis  hominibus  saepe  ob- 
stat:   XXVII  6.  15  'si   per   fata  proximosque  licuisset'  (nisi 
forte  'fata'  nihil  aliud  sunt  ac  'res'  i.  e.  ' Verhaltnisse ,  Um- 
gebung');  res,   quae   nos  destinant  non  solum  res  externae, 
sed  etiam  ipsorum  nostra  ingenia,  non  solum  leges  quaedam 
superae,  sed  etiam  voluntates  aliorum  hominum  sunt:  XVII 
12.  17  *verum  illud  aestimabatur  fatum  (civium)  vinci  prin- 
cipis  potestate  vel  fieri';  itaque  id  quod  futurum  est,  tamen 
ab  hominibus   mutari  potest.     XV  3.  3   'Constantius   quasi 
praescriptum  fatorum   ordinem    convulsurus' ;  —  plerumque 
fatum  significat  'vitam'  vel  'salutem'  vel  'id  quod  singulis 
hominibus   eventurum    sive    destinatum   est':    XIV    11.    25 
*(Adrastia)  . . .  substantialis  tutela   generali  potentia  partili- 
bus  praesidens  fatis';  XXII  16.  17  'scientia,   quae  fatorum 
vias  ostendit;  XXIX  1.  5  'fatorum  per  genituras  interpres'; 
XXX  4.  11  'hi  velut  fata  natalicia  praemonstrantes'. 

S)  fatum  est  id  quod  hoc  ipso  tempore  accidit:  XXVI 
6.  10  *ubi  felicius  acciderit  fatum'. 

e)  id  quod  iam  factum  est,  res  gestae:  XXXI  16.  8 
*comperta  enim  fatorum  sorte'. 

g)  tristis  sors,  interitus,  mors:  XVII  9.  4  'cum  ultimis 
hostium  fatis  instamus'. 

*Fatum'  igitur  est  lex  naturalis,  sed  plerumque  lex 
divina,  itaque  potestas  vel  potestates  quaedam  divinae;  non- 
numquam  fatum  homini  est  inimicum. 

2.  Fatalis.  Nomen  adiectivum  *fatalis'  saepius  eodem 
modo  usurpatur  quo  fatum  y.):  XXIII  5.  5  *quoniam  nuUa 
vis  humana  vel  virtus  meruisse  umquam  potuit,  ut,  quod 
praescripsit  fatalis  ordo,  non  fiat'  (cf.  'praescriptum  fatorum 
ordinem'  XV  3.  3);  XXI  1.  8  '(Themis)  fixa  fatali  lege  de- 
creta  praescire  facit';  XXI  14.  3  'salva  firmitate  fatali'; 
XXIX  1.  32  (exclamavit)  'Theodorum  praescribente  fatali 
necessitate  portendi  ...';  XX  11.  32  'quasi  fatali  constella- 
tione  ita  regente  diversos  eventus'.  Nonnumquam  de  tristi 
eventu  (morte,  cf.  fatum  g)  dicitur:  XVII  11.  5  'fatali  de- 
cesserat  sorte'  =  XXVII  5.  10  =  mortuus  est;  XIX  11.  15 
'ordo  fatalis  absumpsit.'  Itaque  morti  ipsi  cognomen  'fata- 
lis'  additur:  XXV  10.  16  'fatali  praeventus  estmorte';  atque, 
quod  dilucidius  est :  XXVIII  6.  24  'trusus  in  carcerem  (Flac- 
cianus,  qui  mortem  exspectabat)  soUicitatis  custodibus  Ro- 
mam  abierat  profugus  ibique  delitescens  fatali  lege  de- 
cessit':  ergo  fatalis  est  ea  res  quae  mihi  non  ab  aliis  homi- 
nibus  sed  natura  (ex  fixa  naturae  lege,  fortasse  etiam  a 
divinis  potestatibus)  fit. 

3.  Sors.  Compluribus  locis  iam  occurrit  'sors'  con- 
iuncta  cum  'fato'  vel  'fatis'.  'Sors'  enim  nobis  a  fato  datur 
atque  nuntiatur.  Afteramus  ceteros  paucos  locos:  XVII  13. 
26  'divinitus  delata  sorte';  XXV  3.  9  'hic  obiturum  se  prae- 
scripta  audierat  sorte';  XXX  5.  15  'sortem  denuntiabat  ei 
supremam';  XIX  8.  2  'sors  partium  (regebatur)  eventu  in- 
declinabili';  XV  7.  8  'fatidicarum  sortium';  XXIX  1.  7  'sor- 
tes  secretis  artibus  motae';  XXIX  1.  33  'ex  fide  sortium'; 
XXXI  14.  8  'eiusdem  sortis'  (=  versus  fatidici). 

4.  praescribere  et  similia  verba:  XXV  3.  9  'prae- 
scripta  sorte';  XXX  6.  6  'sensit  ultimae  necessitatis  adesse 
praescripta' ;  XXV  10.  12  'praescriptus  vitae  finiendae  dies'; 
XXIX  1.  16  'vitae  terminis  a  primigenio  ortu  adscriptis'; 
XXV  3.  19  'fide  fatidica  praecinente' ;  XXV  3.  16  'delatum'; 

XIV  11.  19  '(sors)  qua  praestitutum  erat  eum  vita  et  im- 
perio  spoliari'. 

5.  Optime  autem  omnia  quae  antecedunt  complectitur 
haec  sententia:  XVI  1.  4  'videtur  enim  lex  vitae  eum 
comitata  esse'. 

Videmus  igitur  fatum  semper  severum  quoddam  et 
serium  atque  superum  divinumque  esse.  Maxime  autem 
discrepat  ab  eo  'fortuna'.  Nam  quod  supra  diximus  (p.  44) 
fortunam  3.  esse  simile  aliquid  ac  fatum,  unus  tantum  eius- 
modi  locus  exstat ,  quem  ibi  commemoravimus :  XV  5.  1 : 
*ni  fortuna  moderatrix  humanorum  casuum  motum  eventu 
celeri  consummavit.'  Semper  autem  quae  dicit  Ammianus 
de  fortuna,  ad  humanas  tantum  res  spectant,  praeter  For- 
tunam  deam  et  fortunas  i.  e.  genios  ^).  Itaque  etiam  innu- 
meris  locis  simili  modo  usurpantur  4brs'  et  'casus'.  Certe 
gravis  est  quaestio  utrum  res  fiant  ratione  an  forte,  quomodo 
inter  se  differant  fortuna  et  felicitas  (cf.  XXI  16.  13:  'ut 
TuUius  docet  . . . :  neque  enim  quicquam  aliud  est  felicitas, 
inquit,  nisi  honestarum  rerum  prosperitas  ...  felicitas  est 
fortuna  adiutrix  consiliorum  bonorum,  quibus  qui  non  utitur, 
felix  esse  nullo  pacto  potest').  Sed  eas  quaestiones,-  quoniam 
non  ad  nostram,  quae  est  de  rebus  divinis,  sed  ad  ethi- 
cen  pertinent,  hic  mittamus. 

Sed  priusquam  de  potestate  agimus  quam  tribuit  Am- 
mianus  Marcellinus  fato,  de  divinatione,  quippe  quae  arte 
cohaereat  cum  fato,  breviter  nobis  est  dicendum. 

Constat  Ammianum  magnam  fidem  oraculis,  ominibus 
portentis,  praesagiis  attribuere.    Longum  est  omnes   locos, 


1)  Dicit  Teuffel-Schwabe  p.  1093 :  'In  der  Hauptsache  lenkt  alles 
fortuna  oder  fatum'.  Nescimus  utrum  fortunam  deam  dicat  (quam 
re  vera  esse  Ammianum  non  credidisse  supra  demonstravimus) ,  an 
fortunas  i.  e.  genios  (qui  mundum  regere  nullo  modo  dici  possunt), 
an  fortunam,  fortem,  casum,  'das  Gliick'.  Haec  autem  fortuna,  id 
quod  modo  diximus,  ita  cum  fato  componi  atque  comparari  nequit. 

qui  huc  spectant  enumerare  (exstant,  ni  fallor  108!)  neque 
opus  est  varia  praesagiorum  et  prodigiorum  genera  perlu- 
strare  (cf.  quae  Cartius  dicit  p.  29:  'ut  brevi  loquamur,  per 
omnes  fere  res  Deorum  voluntatem  significari  credit,  easque 
anxia  et  timida  cautela  observaf). 

Sed  quaerimus  num  re  vera  crediderit  prodigiis  et 
praesagiis,  atque  si  iis  credidit,  quibus  divinis  potestatibus 
ea  tribuerit. 

IUud  quoque  Gimazanius  negat  p.  340 :  'Ammien  Mar- 
cellin,  ancien  soldat  et  magistrat  de  Tempire,  croyait  peu 
aux  presages',  et  p.  342  'ces  futilites  sont  la  parure  obligee 
d'un  livre  ecrit  dans  le  plus  superstitieux  des  siecles'  ^). 

Utamur  eodem  argumento  quo  supra  in  tractando 
numine,  atque  videamus  num,  quae  iudicat  Ammianus,  con- 
gruant  cum  iis,  quae  narrat. 

Primum  operam  eum  dedisse  maximam  cognoscendae 
arti  divinatoriae  variisque  eius  generibus  ex  XXIX  1.  29 — 
32  sequitur,  ubi  quam  accuratissime  describit  exorcismum 
quendam  Patricii  et  Hilarii.  Se  portentis  credere  dicit  XIX 
12.  20  'nascuntur  huiusmodi  saepe  portenta  indicantia 
rerum  variarum  eventus,  quae  quoniam  non  expiantur  ut 
apud  veteres  publice,  inaudita  praetereunt  et  incognita'. 
Nonne  etiam  plura  quam  ipse  commemoret  portenta  nasci 
dicere  videtur?  Tamen  non  caecus  omnia  quae  traduntur 
excipit,  sed  rationem  admittit:  XV  5.  34:  Romae  in  Circo 
maximo  populus  exclamaverat  'Silvanus  devictus  est',  atque 
Ammianus  dubitat:  'incertum  ratione  quadam  percitus  an 
praesagio'. 


1)  Mirum  est  hoc  'ancien  soldat  et  magistrat  de  l'empire'.  Nam 
milites  nonne  superstitiosi  erant?  Atque  si  non  fuissent,  num  talee 
adiectiones  sunt  argumenta  ?  Neque  melius  pergit  homo  doctus :  'dans 
le  plus  superstitieux  des  si6cles'.  Nam  ea  de  causa  quod  saeculum 
quo  fuit  Ammianus  superstitionibus  fuit  deditum,  ipse  scriptor  eius 
saeculi  fortasse  non  superstitiosus  erat? 

Quin  etiam  nimiam  superstitionem  ludibrio  habet: 
XXVIII  4.  24  *multi  negantes  esse  superas  potestates  in 
caelo  nec  . . .  nec  . . . ,  antequam  ephemeride  scrupulose  sci- 
scitata  didicerint,  ubi  sit  verbi  gratia  signum  Mercurii  vel 
...';  atque  lulianum  vituperat  (XXV  4.  17),  quod  fuit  'prae- 
sagiorum  sciscitationi  nimiae  deditus,  ut  videretur  . . .  super- 
stitiosus  magis  quam  sacrorum  legitimus  observator'.  Tamen 
etiam  ipsum  lulianum  defendit,  qua  in  re  manifeste  docet 
se  ipsum  divinationi,  auguriis,  auspiciis,  ceteris  eiusmodi 
artibus  fidem  habere:  XXI  1.  7  'et  quoniam  erudito  et  stu- 
dioso  cognitionum  omnium  principi  malivoli  praenoscendi 
futura  pravas  artes  adsignant,  advertendum  est  breviter, 
unde  sapienti  viro  hoc  quoque  accidere  poterit  doctri- 
nae  genus  haud  leve'.  Sequuntur  varia  divinandi  genera 
§  8 — 14.  Minime  neglegendum  est  quod  dicit  §  13  'et  quia 
vanities  aliquotiens  plebeia  strepit  . . .  sufficiet  dici  quod  et 
grammaticus  locutus  interdum  est  barbare  et  ...  §  14  ... 
non  deorum  natura  sed  hominum  coniectura  peccavit.' 

Num  potest  quidquam  dici  clarius  aut  dilucidius? 
Accedunt  ea  quae  passim  addit  ubi  praesagia  commemorat: 
XXn  12.  7  'extispicia  nonnumquam  futura  pandentia' ;  XXIX 
2.  20  *ut  fides  oraculi  firmaretur ,  quod  . . .  praedixerat' ; 
XXV  10.  1  'velut  offenso  numine  multa  visebantur  et  dira'; 
XXII  16.  17  scientia  quae  fatorum  vias  ostendit'  et  sim  al. 
Itaque  eum  quae  tradit  de  portentis,  de  praesagiis  similibus- 
que  credidisse  plurima  esse  vera  negari  non  potest. 

Unde  igitur  dicit  Marcellinus  cognitionem  rerum  futu- 
rarum  nobis  fieri?  —  Ex  sententia  Ammiani  numen  nobis- 
cum  communicat  futura:  XXI  1.  9  'volatus  avium  dirigit 
deus  . . .  amat  enim  benignitas  numinis ,  seu  quod  merentur 
homines  seu  quod  tangitur  eorum  adfectione,  his  quoque 
artibus  prodere  quae  impendent'.  Etiam  philosophiam  de 
hac  difficili  re  consuluit:  XXI  1.  8  'elementorum  omnium 
spiritus,    utpote   perennium    corporum  praesentiendi   motu 

semper  et  ubique  vigens  ex  his,  quae  per  disciplinas  varias 
adfectamus,  participat  nobiscum  munera  divinandi'  atque 
§  1 1  'sol  enim,  ut  aiunt  physici,  mens  mundi,  nostras  mentes 
ex  sese  velut  scintillas  diffunditans,  cum  eas  incenderit  ve- 
hementius,  futuri  conscias  reddit'.  Tamen  ei  hae  definitio- 
nes  non  videntur,  in  sucum  quasi  et  sanguinem  transiisse. 
Melius  dicit  genios  singulis  futura  prodere:  XXI  cap.  14; 
praeterea  XXI  1.  8  'et  substantiales  potestates  ritu  diverso 
placatae,  velut  ex  perpetuis  fontium  venis,  vaticina  mortali- 
tati  suppeditant  verba';  et  XIV  11.  25  '(Nemesis)  ...  vel  ut 
definiunt  alii  substantialis  tutela  generali  potentia  partilibus 
praesidens  fatis'. 

A  deo  igitur  vel  a  geniis  nobis  sors  nostra  nuntiatur. 
Sed  a  quo  destinatur?  Atque  cum  fata  vel  fatum  hanc 
sortem,  legem  vitae  nominari  supra  viderimus,  quam  pote- 
statem  tribuit  Ammianus  fato?  — 

Cura  non  iam  ignoremus  usum  eius  dicendi,  facile  con- 
cedimus  eum  fata  non  personas  habuisse  atque  fatum  illud 
tt.  nihil  aliud  esse  ac  fatalem  ordinem.  Sed  num  credidit 
vitam  nostram  hoc  fatali  ordine  destinari?  Certe.  Atque 
ut  id  demonstremus  sufficiet  locos  illos  quos  iam  comme- 
moravimus  tibi  in  mentem  revocare,  quorum  universitate 
commoti  facere  non  possumus  quin  Ammianum  'legem  quan- 
dam  vitae'  nos  comitari  credidisse  dicamus. 

Si   complectimur  atque  componimus   quae  de  numine 

et  de  fato  comperimus,  videmus  et  numen  et  fatum,  ambo 

inter  se  simillima,  mundum   et  homines  regere.     Neutrum 

tamen  accuratius  atque  clarius  definitur,  sed  amat  Ammia- 

nus  potius   vim  eorum   atque  actiones  commemorare  quam, 

ut  personarum,  naturam  describere.    Itaque  in  universum 

et  fatum  et  numen   ei   sunt  non  tam  personae   vel  nomina 

propria,  sed  regimen  quoddam  mundi.    Atque  cum  memine- 

ris,   quae   supra    diximus:    eo    quod   Ammianus  tam  saepe 

lustitiam    deam    commemoret,    eum    ostendere    se    iustum 

illud  regimen  habere,  videbis  Ammianum  Marcellinum  bene 
iusteque  mundum  per  numen  et  fatum  regi  credisse.  Num 
ea  religio  (quod  Cartius  dicit  p.  41)  frigida  ieiunaque  est? 
Certe  convenit  huic  religioni  bene,  quod  ipse  Ammianus  et 
mundum  et  homines  bonos  putat  iudicatque  semper,  quan- 
tum  potest,  iuste  atque  aeque.  Sed  hic  est  limen,  quod  ad 
ethicen  ducit:  nostrae  quaestionis  iam  ad  finem  pervenimus. 


CONCLUSIO. 


Ammianus  Marcellinus  neque  christianam  neque  vete- 
rem  paganam  religionem  professus  est.  Sed  ut  in  aliis,  ita 
in  rebus  religiosis  atque  de  religionibus  quae  tunc  erant 
semper  aeque  iusteque  iudicat.  Maxime  favisse  videtur  sectae 
philosophorum,  quibuscum  tamen  ut  sine  exceptione  se  con- 
iungat,  tantum  abest,  ut  nimiam  eorum  auctoritatem  vitu- 
peret.  Verum  ex  philosophia  eum  plurimas  quas  prodit  de 
rebus  divinis  doctrinas  hausisse  verisimile  est. 

Deos  veteres  esse  re  vera  non  credit,  sed  imagines 
quasdam  esse  virium  naturalium  putat.  Miracula  et  fabulas 
'vetustatis'  solet  rationali  modo  interpretari.  Neque  iustitiae 
aut  aliis  virtutibus  qualitatibusque  humanis  potestatem  divi- 
nam  tribuit;  sed  ubicunque  id  fieri  videtur,  figurae  tantum 
dicendi  exstant. 

Unum  deum  colit.  'Deus'  autem  Ammianeus  non  est 
nomen  proprium  personae  cuiusdam  certae  divinae.  Nam 
pro  'deo'  potius  compluribus  utitur  ambiguis  nominibus, 
dicit  'numen',  quin  etiam  'curam,  nutum  caelestem'  et  simi- 
lia.  Itaque  non  personam,  sed  vim  potius  divinam  colit. 
Bonum  autem  iustumque  est  numen   illud  et  amat  homines. 

Praeterea  credit  esse  genios.  Quos  caveas  ne  locum 
veterum  deorum  obtinere  putes.     Contra  genii  sunt  potesta- 

tes  quaedam  inter  numen  et  homines  mediae,  quae  singulis 
adiunctae   adsunt  et  prosunt   produntque  interdum  futura. 

Prodigiis  et  auguriis  ita  est  deditus,  ut  fere  supersti- 
tiosus  nominari  possit.  De  divinatione  ipse  doctrinas,  tamen 
haud  ita  perspicuas,  prodit.  Signa  hominibus  a  numine  vel 
a  geniis  ostenduntur. 

Et  per  fatum  fortunamque  et  per  rationem  virtutem- 
que  res  humanae  accidunt.  Sed  fato  uni  certa  regendorum 
hominum  potentia  propria  est.  Ex  fatali  ordine  et  vita  et 
mors  singulorum  destinantur,  quamquam  non  ita,  ut  homini- 
bus  liberum  arbitrium  non  sit. 

Numinis  igitur  et  fati  regimen  mundi  est ;  ambo  iuste  et 
benigne  sortes  hominum  regunt.  Itaque  etiamsi  non  certae 
cuiusdam  religionis  doctrinas  accepit,  pius  tamen  atque 
religiosus  est  Ammianus  Marcellinus. 

Corrigendum  autem  est  quod  Teuffelius  vel  Schwabius 
dicit:  'Ammian  ist  entschiedener  Polytheist'.  Si  brevi  et 
uno  eius  modi  verbo  religionem  eius  nominare  conatur, 
adhibeat  sententiam  quandam  qua  p.  1087  utitur;  est  enim 
ea  'neutraler  Monotheismus'. 


-»o*c* 


